sagorsarker/bangla-wikipedia huggingface dataset:
দেশি দাড়কিনা

দেশি দাড়কিনা বা দাঁড়িকানা বা ডানরিকা বা দারকা বা দারনিকা বা ডানকিনা (বৈজ্ঞানিক নাম: "Esomus danricus") (ইংরেজি: Indian Flying Barb) হচ্ছে Cyprinidae পরিবারের "Esomus" গণের একটি স্বাদুপানির মাছ।
এই মাছের দেহ পার্শ্বদিকে চাপা। মুখ ছোট, তির্যক ও নিচের ঠোঁট মাংসল। সোনারাঙা মাছটির গোটা গায়ের মাঝে কাল দাগ দেখা যায়। বাংলাদেশে এই প্রজাতির মাছ ৬ সেমি পর্যন্ত পাওয়া যায়। তবে এই মাছ ১০ সেমি পর্যন্ত হয়।
বাংলাদেশ, ভারত, নেপাল, পাকিস্তান, শ্রীলঙ্কা, মায়ানমার ও আফগানিস্তানে পাওয়া যায়। বাংলাদেশে এ মাছ প্রচুর পাওয়া যায়।
অঞ্চলভিত্তিক এই মাছটিকে চুক্কুনি, ডাইরকা, ডানকনা, ডানকানা, ডানখিনা, দাইড়কা, দারকা, দারকি, দারখিলা, দাড়কিনা, দাড়কিনি, দারহিনা, মলঙ্কা নামেও সম্বোধন করা হয়।
প্রতি ১০০ গ্রাম মাছের পুষ্টিমান: ভিটামিন-এ ৬৬০ মাইক্রোগ্রাম আরএই, ক্যালসিয়াম ৮৯১ মিলিগ্রাম, আয়রন ১২ মিলি গ্রাম ও জিংক ৪ মিলি গ্রাম।
পুকুর ও আগাছাময় নর্দমায় এরা বাস করে। প্রবহমান স্রোতে , পুকুর, নর্দমা, বিল এবং প্লাবিত ক্ষেত্রে এদের খুঁজে পাওয়া যায়; বর্ষার সময় এদের প্রচুর পরিমাণে পাওয়া যায়। জলাশয়ের তলদেশের নিকটবর্তী স্তরে বাস করে। সাধারণত পুকুর, দিঘী, ডোবা ও খালে পাওয়া যায়। এছাড়া ঈষৎ লোনা জলের জলাশয়েও এদের দেখা মেলে।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি সম্পর্কে বাংলাদেশে উপাত্তের অভাবের কথা উল্লেখ করা হয়ে থাকে।
তবে গবেষণার মাধ্যমে ২০২২ সালের মার্চ মাসে এই মাছের কৃত্রিম প্রজনন কৌশল উদ্ভাবন করেছেন বাংলাদেশ মৎস্য গবেষণা ইনস্টিটিউটের বিজ্ঞানীরা।
দূষণ, প্রজনন ঋতুতে অবাধে শিকার, কীটনাশকের ব্যবহার বৃদ্ধির কারণে বাংলার ঐতিহ্যবাহী এক-দেড় ইঞ্চি আকারের মাছ দারকিনার অস্তিত্ব বিপন্ন হয়ে পড়ছে।
ফটিকছড়ি থানা

ফটিকছড়ি থানা বাংলাদেশের
চট্টগ্রাম জেলার অন্তর্গত ফটিকছড়ি উপজেলার একটি থানা।
১৯১৮ সালে ফটিকছড়ি থানা প্রতিষ্ঠিত হয়।
ফটিকছড়ি উপজেলার অন্তর্গত ২টি পৌরসভা ও ১২টি ইউনিয়নের প্রশাসনিক কার্যক্রম ফটিকছড়ি থানার আওতাধীন।
ডাব্লিউডাব্লিউই টুকে

WWE 2K একটা গেমের সিরিজ যাতে ২০টির বেশি প্রোফেশনাল রেসলিং ভিডিও গেমস রয়েছে যেগুলো ভিজুয়্যাল কনসেপ্টস্ (visual concepts) এবং ইউকিইস্(Yuke's) দ্বারা নির্মিত| wwe 2k গেমসের প্রায় সব গেমের ডেভেলপার হলো এই দুই কোম্পানি| এই সিরিজের গেমগুলো বানানো হয় প্রোফেশনাল রেসলিং এর উপর ভিত্তি করে| এইসব গেমে থাকে ডাব্লিউডাব্লিউই এর বিভিন্ন ধরনের ম্যাচ এবং গল্প যা, ভিডিও গেমস আকারে খেলা যায় এবং উপভোগ করা যায়| এই সিরিজের গেমগুলো সব ত্রিমাত্রিক এবং যথেষ্ট ভালো গ্রাফিক্সের| গেমগুলো মূলত প্লেস্টেশনে খেলার জন্য তৈরী করা হয়েছিল যা পরবর্তিতে আরো বিভিন্ন ডিভাইসে ছড়িয়ে পরে|
WWE 2K সিরিজের প্রথম গেমটি হলো WWF Smackown! যা ২০০০ সালে প্রকাশিত হয়| এই সিরিজের প্রায় ১৩ থেকে ১৪ টি গেম প্রকাশিত হয় THQ ও Yuke's দ্বারা| এইসব গেমে "2k" নামটি ছিল না এর পরের গেমগুলোতে এই টু.কে নামটি লক্ষ করা যায়| WWE 2K14, WWE 2K15, WWE 2K16, WWE 2K17- গেমগুলো সব "2k" ব্রান্ডের, এগুলো পাবলিস করে 2k Sports.
পাথুরে ঘর পোয়া

পাথুরে ঘর পোয়া (বৈজ্ঞানিক নাম: "Garra annandalei") (ইংরেজি: Stone Roller) হচ্ছে Cyprinidae পরিবারের "Garra" গণের একটি স্বাদুপানির মাছ।
নলাকার দেহ লম্বা পার্শ্বীয়ভাবে সামান্য চাপা তবে মাথা উপর-নিচে সামান্য চাপা। মুখের হা ছোট, অর্ধবৃত্তাকার এবং উন্নতভাবে বিকশিত ও অবনত। এ মাছ শিলার সাথে লেগে থাকে। পাথরের উপরে জমে থাকা শ্যাওলা খায়। দের দেহ ধূসর বর্ণের। আঁইশে ক্ষুদ্রাকার অসংখ্য বিন্দুর মত দাগ দেখতে পাওয়া যায়। পুচ্ছপাখনার নিচের খণ্ডটি কালো বর্ণের তবে অন্যান্য পাখনাসমূহ কালচে বর্ণের হয়ে থাকে ।
বাংলাদেশ, নেপাল, ভারত, ভুটান। এদেশের উত্তর-পূর্ব দিকের পাহাড়ি অঞ্চলে এ প্রজাতি মাছের আবাসস্থল।
এই মাছ পাহাড়ি জলপ্রবাহে পাওয়া যায়। তীব্র স্রোত ও পরিষ্কার জল বিশিষ্ট পাহাড়ি ঝর্ণা ও নদীর পাথর সমৃদ্ধ তলদেশে এদের দেখতে পাওয়া যায়। চিবুকে উপস্থিত চোষক চাকতির সাহায্যে এরা পাথরের সাথে আটকে থাকতে পারে। এরা জলাশয়ের উপরিভাগ ও তলদেশ উভয় স্থানেই বাস করে। জলাশয়ের তলদেশে অবস্থিত পাথরের তলদেশে লুকিয়ে থাকতে পছন্দ করে।
একক প্রজাতি হিসেবে এই মাছের উৎপাদন তথ্য পাওয়া যায় না। বাংলাদেশে বিরল প্রজাতির মাছের মধ্যে এই মাছ অন্যতম। খাবারের মাছ বা চাষের মাছ হিসেবে এর গুরুত্ব নেই তবে এ্যাকুয়ারিয়ামের বাহারি মাছ হিসেবে এর প্রচলন করা সম্ভব হলে এটি একটি সম্ভাবনাময় প্রজাতি হিসেবে বিবেচিত হবে তা নিশ্চিত করেই বলা যায়।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি সম্পর্কে বাংলাদেশে উপাত্তের অভাবের কথা উল্লেখ করা হয়ে থাকে।
আন্দামান বালি হাঁস

আন্দামান বালি হাঁস ("Anas albogularis") হাঁস প্রজাতিভুক্ত, যা বঙ্গোপসাগরের আন্দামান দ্বীপপুঞ্জে দেখা যায়। একে "সুন্দা বালি হাঁসের" একটি উপপ্রজাতি হিসাবে ধরা হয়।
আন্দামান বালি হাঁস হলদে দাগযুক্ত গাঢ় বাদামি বর্ণের একটি প্রজাতি। এদের মুখ ও গলা ধূসর বর্ণের এবং চোখে সাদা রঙের গোলাকার অংশ দেখা যায়। এদের চঞ্চু নীলাভ ধূসর বর্ণের এবং কনীনিকা (আইরিশ) লাল বর্ণের হয়ে থাকে।
আন্দামান বালি হাঁস ভারতের আন্দামান দ্বীপপুঞ্জের এবং মায়ানমারের কোকো দ্বীপের একটি স্থানীয় প্রজাতি। এদের সেখানকার ডোবা ও উপহ্রদে দেখা যায়। এছাড়া ম্যানগ্রোভ অরণ্যের কাছেও দেখা যায়। ১৯৯৫-৯৮ সালের হিসাব অনুযায়ী এদের সংখ্যা ছিল ৫০০-৬০০ টি এবং ২০০৫ সালের হিসাব অনুযায়ী এদের সংখ্যা ৬৭৪ টি। শেষের কিছু শতকে এদের সংখ্যা বৃদ্ধি পেয়েছে এবং ২০১৪ সালের সাম্প্রতিক হিসাব অনুযায়ী এদের সংখ্যা হয়ে দাঁড়িয়েছে ১০০০ টিরও অধিক।
মনির আহমেদ

মনির আহমেদ (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।
মনির আহমেদের জন্ম নোয়াখালী জেলার সদর উপজেলার পশ্চিম নূরপুর গ্রামে। তার বাবার নাম আলী আহমদ এবং মায়ের নাম মানাফা খাতুন। তার স্ত্রীর নাম জাহান আফরোজ বেগম। তাদের দুই ছেলে, তিন মেয়ে। 
পাকিস্তানি সেনাবাহিনীর দ্বিতীয় ইস্ট বেঙ্গল রেজিমেন্টে আলফা (এ) কোম্পানিতে চাকরি করতেন মনির আহমেদ। ১৯৭১ সালে এ রেজিমেন্টের অবস্থান ছিল জয়দেবপুরে। মুক্তিযুদ্ধ শুরু হলে তিনি যুদ্ধে দেন। প্রথমে যুদ্ধ করেন ৩ নম্বর সেক্টরে। পরে তাকে নিয়মিত মুক্তিবাহিনীর এস ফোর্সের ১১ ইস্ট বেঙ্গল রেজিমেন্টে অন্তর্ভুক্ত করা হয়। ভৈরব, আশুগঞ্জ, আখাউড়াসহ আরও কয়েক স্থানে সাহসিকতার সঙ্গে যুদ্ধ করেন।
১৯৭১ সালের এপ্রিল মাসের শেষে ব্রাহ্মণবাড়িয়া থেকে যে সড়কটি সিলেট অভিমুখে গেছে, ওই সড়ক ধরে ১৮ মাইল দূরে অবস্থিত মাধবপুরে যেখান থেকেই হবিগঞ্জ জেলার শুরু সেখানে তুমুল যুদ্ধ হয়। ২৮ এপ্রিল সকাল থেকে বিকেল পর্যন্ত মাধবপুরে সংঘটিত হয় সর্বাত্মক এক যুদ্ধ। রক্তক্ষয়ী এ সম্মুখ সমরে মুক্তিযোদ্ধারা তাদের নৈপুণ্য, সাহস ও দেশপ্রেমের অতুলনীয় দৃষ্টান্ত স্থাপন করেন। এ যুদ্ধে মনির আহমেদ মুক্তিযোদ্ধাদের একটি ক্ষুদ্র দলের নেতৃত্ব দেন। সহযোদ্ধাদের নিয়ে পাকিস্তান সেনাবাহিনীর বিরুদ্ধে বীরত্বের সঙ্গে যুদ্ধ করলেন মনির আহমেদ। প্রাণপণ লড়াই করেও নিজেদের অবস্থান ধরে রাখতে না পেরে পিছু হটতে বাধ্য হলেন তিনি। পেছনে নতুন স্থানে প্রতিরক্ষা অবস্থান নিয়ে আবার যুদ্ধ করার জন্য প্রস্তুতি নিতে থাকলেন। কিছুক্ষণ পর পাকিস্তানি সেনারা তাদের ওপর আবার আক্রমণ চালাল। 
২৮ এপ্রিল সকাল আটটার দিকে পাকিস্তান সেনাবাহিনী মুক্তিযোদ্ধাদের প্রতিরক্ষা অবস্থান লক্ষ্য করে প্রথমে ব্যাপক কামানের গোলা নিক্ষেপ করে। এরপর পাকিস্তানিরা তিন দিক থেকে মুক্তিযোদ্ধাদের আক্রমণ করে। মুক্তিযোদ্ধারা তাদের বাংকার-ট্রেঞ্চের ভেতর থেকে রিকোয়েললেস রাইফেল, মেশিনগান, হালকা মেশিনগান, মর্টার, রাইফেল প্রভৃতি অস্ত্রশস্ত্র দিয়ে আক্রমণ মোকাবিলা করতে থাকেন। মুক্তিযোদ্ধাদের মর্টার প্লাটুন পাকিস্তানিদের ব্যাপক ক্ষয়ক্ষতি করে। তার পরও পাকিস্তানি সেনারা প্রচণ্ড আক্রমণ চালিয়ে মুক্তিযোদ্ধাদের দুটি দলের মধ্যবর্তী ফাঁকা স্থান দিয়ে সামনে এগিয়ে আসে। এ সময় মুক্তিযোদ্ধারা চরম সংকটের মধ্যে পড়েন। তখন মনির আহমেদ সাহসিকতার সঙ্গে তার দলের সহযোদ্ধাদের নিয়ে পাকিস্তানিদের বিরুদ্ধে লড়াই করেন। তাদের পাল্টা হামলায় পাকিস্তানিদের অগ্রযাত্রা থেমে যায়। এরপর মুক্তিযোদ্ধারা কৌশলগত কারণে পেছনে হটে যান। পরে পাকিস্তানিরা সেখানেও আক্রমণ করে। এ যুদ্ধে পাকিস্তানিদের পক্ষে ন্যূনতম ২৭০ জন হতাহত হয়।
অক্সিজেন বিষাক্ততা

অক্সিজেন বিষাক্ততা হচ্ছে এমন কিছু ক্ষতিকারক প্রতিক্রিয়া যা অত্যধিক আংশিক চাপের উপস্থিতিতে অক্সিজেন শ্বাস-প্রশ্বাসের মাধ্যমে গ্রহণ করার ফলে সৃষ্টি হয়। সাধারণত ডুবুরী, অক্সিজেন গ্রহণরত অপূর্ণকালিক নবজাতক এবং অধিক চাপে অক্সিজেন থেরাপিতে থাকা ব্যক্তি এধরনের প্রতিক্রিয়ার শিকার হয়ে থাকে। পূর্বে অক্সিজেন বিষাক্ততার ফলে সৃষ্ট কেন্দ্রীয় স্নায়ুতন্ত্রের প্রভাবকে 'পল বার্ট' Paul Bert প্রতিক্রিয়া এবং শ্বসনতন্ত্রের প্রভাবকে 'লরাইন স্মিথ' James Lorrain Smith প্রতিক্রিয়া বলা হত। তবে উওনবিংশ শতাব্দীর শেষের দিকে গবেষকরা এর বর্ণনা দিতে সক্ষম হন।
শরীরের বিভিন্ন অঙ্গ-প্রত্যঙ্গের উপর প্রভাব সৃষ্টির ভিত্তিতে অক্সিজেন বিষাক্ততাকে মোট ৩ ভাগে বিভক্ত করা হয়-
ব্রজলাল অধিকারী

ব্রজলাল অধিকারী (১ জুন, ১৯৫০ - ৮ মে, ১৯৮৬) একজন বাঙালি গণ-লোক সঙ্গীত শিল্পী ও মুক্তচিন্তক। সাম্প্রদায়িক আক্রমনে নিহত শহীদ।
ব্রজলাল অধিকারী জন্মগ্রহণ করেন ত্রিপুরার বাহমনিতে। তাদের আদি বাড়ি অধুনা বাংলাদেশের কুমিল্লা জেলায়। পিতার নাম গৌরাঙ্গ অধিকারী। তিনিও একজন গ্রামীণ কবিয়াল ছিলেন। ব্রজলাল কবিত্বের ক্ষমতা ও শিক্ষা পিতার কাছ থেকে পেয়েছিলেন। অল্পবয়েসে পিতৃহারা হলে অসীম দারিদ্যের মধ্যে তার জীবন কাটে। এসময় তাকে রিকশাচালক, কাঠ বিক্রেতা ইত্যাকার জীবিকার কাজে নিয়োজিত থাকতে হয়। পাশাপাশি গানের চর্চা করেছেন।
১৯৭৮ সাকে ত্রিপুরার রাজনৈতিক পটপরিবর্তন হয়। তিনি প্রচুর গণসঙ্গীত রচনা করেছেন এই সময়। লোকগানের সংগে গরীব শ্রমজীবী মানুষের কথা তার গানে উঠে আসে। অবহেলিত লোক সংগীত শিল্পীদের সংগঠিত করার কাজে উদ্যোগী হয়েছিলেন। অসাম্প্রদায়িক ও নবচেতনার জাগরক এই শিল্পী তার পাড়ার নাম রাখেন রাম-রহিম পাড়া।
৮ মে ১৯৮৬ ভাড়াটে ঘাতকবাহিনীর হাতে গোপনে নিহত হন এই শিল্পী মাত্র ৩৫ বছর বয়েসে।
আন্দামান ফিঙে পাখি

আন্দামান ফিঙে পাখি "(Dicrurus andamanensis)" dicruridae পরিবারের একটি পাখির প্রজাতি। এটি ভারত মহাসাগরের আন্দামান দ্বীপপুঞ্জের একটি স্থানীয় পাখি।
আন্দামান ফিঙে পাখি সাধারণত ২৮-২৯ সেমি লম্বা হয়ে থাকে, যদিও dicruriformis উপপ্রজাতিটি লম্বায় ৩৫ সেমি হয়। এদের একটি শক্ত চঞ্চু আছে।
চলচ্চিত্র প্রক্ষেপণ যন্ত্র

চলচ্চিত্র প্রক্ষেপন যন্ত্র হচ্ছে এমন একোটি আলোক অভিক্ষেপন যন্ত্র যার দ্বারা সাদা পর্দার উপর চলচ্চিত্র প্রদর্শন করা যায়। 
সর্বপ্রথম চলচ্চিত্র প্রক্ষেপন যন্ত্রটি ছিল যুপ্রাক্সিস্কোপ যা ব্রিটিশ ফটোগ্রাফার এডুয়ার্ড মাইব্রিজ [Eadweard Muybridge<nowiki>] ১৮৭৯ সালে আবিষ্কার করেছিলেন। যুপ্রাক্সিস্কোপ থেকে কাচের চাক্তির ঘুর্ননের মাধ্যমে আলোকচিত্র প্রদর্শিত হত।</nowiki>
এরপর এক ফরাসী নাগরিক লুই লে প্রিন্স (Louis Le Prince)ইংল্যান্ডের লিডস শহরে কর্মরত অবস্থায় ১৮৮৮ সালে আধুনিক একটি চলচ্চিত্র প্রক্ষেপন যন্ত্র আবিষ্কার করেন। এই যন্ত্রটিতে লে প্রিন্স ১৬টি লেন্স একত্রিত করে ক্যামেরা এবং প্রক্ষেপন যন্ত্রের রূপ দেন। ১৮৮৮ সালে তিনি তার যন্ত্রটি দ্বারা একটি চলচ্চিত্র ধারণ করেন যা ছিল পৃথিবীর সর্বপ্রথম চলচ্চিত্র এবং যার নাম Roundhay Garden Scene ।
এরপর অগাস্ট এবং লুই লুমিয়ার Lumière brothers এরা দুই ভাই সর্বপ্রথম সফল চলচ্চিত্র প্রক্ষেপন যন্ত্রটি আবিষ্কার করেন। তারা ১৮৯৪ সালে তাদের সর্বপ্রথম চলচ্চিত্র Sortie de l'usine Lumière de Lyon ধারণ করেন যা তার পরবর্তি বছর জনসম্মুখে প্রদর্শ্ন করা হয়েছিল।
আন্দামান বাজপাখি-পেঁচা

আন্দামান বাজপাখি-পেঁচা ("Ninox affinis") Strigidae পরিবারের পেঁচার একটি প্রজাতি। এটি আন্দামান দ্বীপপুঞ্জের একটি স্থানীয় প্রজাতি।
এদের প্রাকৃতিক আবাসস্থল প্রায় গ্রীষ্মমণ্ডলীয় বা ক্রান্তীয় আর্দ্র নিম্নভূমি বন এবং প্রায় ক্রান্তীয় বা ক্রান্তীয় ম্যানগ্রোভ বনাঞ্চল। তবে বাসস্থানের ধ্বংসের জন্য এদের সংখ্যা ক্রমশ কমে আসছে।
খোদা

খোদা (, Xweda, Xuda) হল একটি ফার্সি শব্দ, যার দ্বারা আল্লাহ বা ঈশ্বরকে বোঝানো হয়।
ইসলামের সময় থেকে শব্দটি আল্লাহকে ডাকতে ব্যবহৃত হয়ে আসছে। ইসলামের আল্লাহর আরবি নাম আল মালিক এর সমান্তরালে মালিক, মুনিব, রাজা, প্রভু বোঝাতে ব্যবহার হয়।
খোদা হাফেজ (অর্থ আল্লাহ্ আপনার রক্ষা কর্তা বা আল্লাহ্ আপনাকে রক্ষা করুন) শব্দগুচ্ছটি সাধারণভাবে ফার্সি, কুর্দি, পশতু ভাষায় বহুল ব্যবহৃত এবং দক্ষিণ এশিয়ার উর্দু ও বাংলা ভাষী মুসলমানদের মধ্যে বিশেষ করে ব্যবহৃত হয়। এছাড়া যদিও আরবি শব্দ আল্লাহ্ সবার নিকট সমানভাবে প্রচলিত তারপরেও ধারণকৃত শব্দ হিসাবে খোদা উর্দু ও বাংলা ব্যবহৃত হয়ে আসছে।
কিছু মুসলিম আলেম মূল ইসলামী আরবী শব্দ "আল্লাহ" (ﷲ)-এর ব্যবহারকে অধিক উৎসাহিত করে থাকেন, যুক্তি হিসেবে তারা বলেন, "আল্লাহ" শব্দটি কুরআনে ব্যবহৃত হয়েছে, তাই শব্দটি বলার সময় প্রতি হরফে দশ নেকি করে ৪ হরফে মোট ৪০ নেকি সাওয়াব পাওয়া যাবে, যা খোদা বা অন্যান্য অ-কুরআনীয় প্রতিশব্দ উচ্চারণে পাওয়া যাবে না। কুরআনীয় শব্দ বলায় প্রতি হরফে দশ নেকির ক্ষেত্রে তারা ইসলামী নবী মুহাম্মদের (সা.) উক্ত হাদীসটি পেশ করেন,
আন্দামান বনকপোত

আন্দামান বনকপোত ("Columba palumboides") Columbidae পরিবারের পাখির একটি প্রজাতি। এটি আন্দামান ও নিকোবর দ্বীপপুঞ্জের একটি স্থানীয় পাখি।
লাল-হলুদ ঠোঁটযুক্ত এদের মাথা সাদা রঙের হয়। এদের দেহের বাকি অংশ কালো রঙের হয়।
বাসস্থান ধ্বংস হতে থাকায় এদের সংখ্যা ক্রমশ কমে আসছে।
গ্রেট নিকোবর সর্প ঈগল

গ্রেট নিকোবর সর্প ঈগল ("Spilornis klossi") পাখিটি দক্ষিণ নিকোবর সর্প ঈগল নামেও পরিচিত। এটি Accipitridae পরিবারের একটি শিকারি পাখি। এটি ভারতের গ্রেট নিকোবর দ্বীপপুঞ্জের একটি স্থানীয় প্রজাতি। বাসস্থান ধ্বংসের কারণে এদের সংখ্যা ক্রমশ কমে আসছে।
সমস্ত প্রধান প্রধান সংস্থা বর্তমানে একে প্রজাতি হিসাবে গণ্য করলেও পূর্বে একে "S. minimus" এর উপপ্রজাতি হিসাবে বিবেচনা করা হত।
ভারতীয় শকুন

ভারতীয় শকুন ("Gyps indicus") বিশ্বের অতি প্রাচীন শকুনের একটি প্রজাতি, যা প্রধানত ভারত, পাকিস্তান ও নেপালে দেখা যায়। এদের সংখ্যা ক্রমশ কমে আসায় ২০০২ সালে আইইউসিএন মহাবিপন্ন হিসাবে চিহ্নিত করে এদের আইইউসিএন-এর লাল তালিকাভুক্ত করে। ডাইক্লোফেনাক বিষক্রিয়ায় রেচনজনিত ব্যর্থতার ফলে ভারতীয় শকুনের মৃত্যু ঘটছে।
দীর্ঘ চঞ্চুযুক্ত এই শকুনেরা মাঝারি আকারের ও ভারী প্রকৃতির হয়। এদের পালক দ্বারা আবৃত দেহ ধূসর, ফ্যাকাসে ও পালকের শক্ত অংশ গাঢ় বর্ণের হয়ে থাকে। এদের ডানা প্রশস্ত ও লেজ ছোট। এদের মাথা ও গলা পালকহীন ও চঞ্চু অধিকতর লম্বা।
এরা ৮০-১০৩ সেমি (৩১-৪১ ইঞ্চি) লম্বা ও এদের ডানা ১.৯৬-২.৩৮ মি. (৬.৪-৭.৮ ফিট) হয়ে থাকে। এরা গ্রীফন শকুনের চেয়ে ছোট ও হালকা হয়। হালকা বাদামি রঙের পালকাবৃত দেহ দেখে এদের অন্যান্য প্রজাতিদের থেকে আলাদা করে যায়।
এরা সাধারণত উচ্চ দুরারোহ পাহাড়ে শাবকের জন্ম দেয়, তবে বিভিন্ন সময়ে এরা রাজস্থানের গাছেও বংশবৃদ্ধি করে থাকে। এরা অনেকসময় উচ্চ অট্টালিকায়ও (যেমন- চতুর্ভুজ মন্দির, ওড়ছা) শাবকের জন্ম দিয়ে থাকে। অন্যান্য শকুনের মতো এরাও জনহীন প্রান্তে পরে থাকা মৃত প্রাণীর দেহাবশেষ খেয়ে থাকে। এরা ঝাঁকে ঝাঁকে উড়তে থাকে।
প্রবাসী কল্যাণ ও বৈদেশিক কর্মসংস্থান মন্ত্রণালয়

প্রবাসী কল্যাণ ও বৈদেশিক কর্মসংস্থান মন্ত্রণালয় হচ্ছে বাংলাদেশ সরকারের একটি মন্ত্রণালয়। এই মন্ত্রণালয়ের উদ্দেশ্য হলো প্রবাসী কর্মীদের কল্যাণ নিশ্চিত করা এবং বৈদেশিক কর্মসংস্থানের সম্প্রসারণ। রেমিটেন্সের প্রবাহ বৃদ্ধি এবং দেশের সকল অঞ্চল হতে কর্মীদের বিদেশে যাওয়ার সুযোগ সৃষ্টির মাধ্যমে সকল অভিবাসী কর্মীর কল্যাণ নিশ্চিত করা। এটি প্রবাসী বাংলাদেশী এবং প্রবাসী কর্মীদের তথ্য, সহযোগিতা সংক্রান্ত কার্যক্রম পরিচালনা করে।
বাংলাদেশ সরকার ২০০১ সালের ২০ ডিসেম্বর তারিখে প্রবাসী কল্যাণ ও বৈদেশিক কর্মসংস্থান নামে এই পৃথক মন্ত্রণালয় স্থাপন করে।
মুক্তিযুদ্ধ বিষয়ক মন্ত্রণালয়

মুক্তিযুদ্ধ বিষয়ক মন্ত্রণালয় হচ্ছে বাংলাদেশ সরকারের একটি মন্ত্রণালয়। মুক্তিযুদ্ধের স্মৃতি সংরক্ষণ এবং বাংলাদেশের স্বাধীনতা যুদ্ধের মুক্তিযোদ্ধাদের জন্য কল্যাণ তহবিল পরিচালনা করা এই মন্ত্রণালয়ের কাজ।
২০০১ সালের ২৩ অক্টোবর এই মন্ত্রণালয়টি গঠন করা হয়। ২০১৬ সালে এই মন্ত্রণালয় মুক্তিযোদ্ধাদের অবসর গ্রহণের সীমা বাড়ানো সংক্রান্ত্র প্রস্তাব রাখলে মন্ত্রিপরিষদ তা বাতিল করে।
পার্বত্য চট্টগ্রাম বিষয়ক মন্ত্রণালয়

পার্বত্য চট্টগ্রাম বিষয়ক মন্ত্রণালয় হচ্ছে বাংলাদেশ সরকারের একটি মন্ত্রণালয়। পার্বত্য চট্টগ্রাম অঞ্চল এবং এ অঞ্চলের জনগোষ্ঠীর আর্থ-সামাজিক অগ্রগতির জন্য অবকাঠামোসহ অন্যান্য খাতসমূহে সুষম উন্নয়নের লক্ষ্যে পার্বত্য চট্টগ্রাম বিষয়ক মন্ত্রণালয় কাজ করে থাকে।
পার্বত্য চট্টগ্রাম অঞ্চলে গণপ্রজাতন্ত্রী বাংলাদেশ এর সংবিধানের আওতায় রাষ্ট্রীয় সার্বভৌমত্ব ও অখণ্ডতার প্রতি পূর্ণ ও অবিচল আনুগত্য রেখে পার্বত্য চট্টগ্রাম অঞ্চলের সকল নাগরিকের রাজনৈতিক, সামাজিক, সাংস্কৃতিক, শিক্ষাগত ও অর্থনৈতিক অধিকার এবং আর্থ-সামাজিক উন্নয়ন প্রক্রিয়া ত্বরান্বিত করা সহ বাংলাদেশের সকল নাগরিকের স্ব স্ব অধিকার সংরক্ষণ ও উন্নয়নের লক্ষ্যে পার্বত্য চট্টগ্রাম সংক্রান্ত জাতীয় কমিটি এবং পার্বত্য চট্টগ্রাম জনসংহতি সমিতির মধ্যে ১৯৯৭ সালের ২ ডিসেম্বর একটি চুক্তি সম্পাদিত হয়। চুক্তির শর্তানুযায়ী ১৯৯৮ সালের ১৫ জুলাই পার্বত্য চট্টগ্রাম বিষয়ক মন্ত্রণালয় গঠিত হয়।
সোমেশ্বর সমুদ্র সৈকত

সোমেশ্বর সমুদ্র সৈকত ভারতবর্ষের কর্ণাটক রাজ্যের ম্যাঙ্গালোর শহরের নিকট একটি সমুদ্র সৈকত। এই সমুদ্র সৈকতের নাম সমুদ্রের অতি নিকটে অবস্থিত সোমনাথ মন্দিরেের নাম অনুসারে হয়েছে। সমুদ্র তরঙ্গের তীব্রতা এবং জলের নিচে ঢাকা পাথরের জন্য এই সমুদ্র সৈকত স্নান করার অনুপযোগী। এই সমুদ্রের তীরে বড়ো আকৃতির পাথরকে শিবের অনুসারে রুদ্র শিলা বা রুদ্র পাথর বলা হয়, যা এই সমুদ্র সৈকতের বিশেষ আকর্ষণ।
গোবর্ধন দিকপতি

গোবর্ধন দিকপতি জংগলমহলে ব্রিটিশ বিরোধী চুয়াড় বিদ্রোহের (১৭৯৯) নায়ক ছিলেন।
জানা যায় তিনি দাসপুর থানার উত্তর ধানখালের বাসিন্দা ও স্থানীয় জমিদারের ঘাটোয়াল শ্রেনীর কর্মচারী ছিলেন। আবার কেশপুর থানার একটি গ্রাম থেকে প্রাপ্ত ভূমিদানপত্র হতে প্রমাণ হয় তিনি জাতিতে বাউরী এবং নিজেই ছোটখাট জোতদার ছিলেন।
অবিভক্ত মেদিনীপুর জেলার জঙ্গলমহল এলাকায় ১৭৯৯ খ্রিষ্টাব্দের চুয়াড় বিদ্রোহ ছিল ইংরেজ প্রবর্তিত চিরস্থায়ী বন্দোবস্ত (১৭৯৩) শাসন, শোষণ ও স্থানীয় জোতদারদের অত্যাচারের বিরুদ্ধে এক ব্যাপক জেহাদ। এই সশস্ত্র বিদ্রোহের নেতা ছিলেন গোবর্ধন দিকপতি। ক্ষীরপাই, আনন্দপুর ইত্যাদি জায়গায় তিনি নেতৃত্ব দিয়েছিলেন। ১৭৯৯ খ্রিষ্টাব্দের এপ্রিল মাসে শিলদা'য় দুটি গ্রাম জ্বালিয়ে এই বিদ্রোহের সূচনা করেন তিনি। কর্নগড়ে, রানী শিরোমনির আশ্রয়ে চুয়াড়দের যে ঘাঁটি ছিল সেখানে তাদের সংগঠিত করেছেন। ১৭৯৮ খ্রিষ্টাব্দে প্রায় চারশো জন চুয়াড়কে নিয়ে তিনি চন্দ্রকোনা থানা এলাকার বিভিন্ন জায়গা, জোতদারের বাড়ি, সরকারি অফিস লুঠ করেন। পরে তার বাহিনী নানা দিকে ছড়িয়ে পড়ে।
বিদ্রোহের ব্যাপক বিস্তৃতি ও গোবর্ধন দিকপতির নেতৃত্বে চুয়াড় বিদ্রোহীদের আক্রমণ ব্রিটিশ সরকারকে শঙ্কিত করে তোলে। মেদিনীপুর বগড়ি পরগনায় লুঠতরাজের অভিযোগে এদের ধরার জন্যে পুরস্কার ঘোষণা করা হয়। ইংরেজরা কৌশলে এই বিদ্রোহ দমন করে।
ভেন্না

ভেন্না বা রেড়ি, রেড়ী (বৈজ্ঞানিক নাম:"Ricinus communis") বহুবর্ষজীবী উদ্ভিদ। অন্য নাম ভেরেণ্ডা। সংস্কৃতে নাম বলা হয় এরণ্ড। ইংরেজিতে এই গাছকে castor bean অথবা castor oil plant বলে।
ভেন্না গাছ ১০-১৫ ফুট পর্যন্ত উঁচু হতে পারে। এরা প্রায় ডাল-পালাহীন গাছ, উপরের দিকে অল্প কয়েকটি ডাল হতে দেখা যায়। গাছের কাণ্ডের ভেরতটা ফাঁপা থাকে। এদের কাণ্ডের বেড় ৫-৬ ইঞ্চি হয়ে থাকে। কাণ্ডে ৫-৬ ইঞ্চি দূরে দূরে একটি করে গিঁট থাকে। প্রতিটা গিট থেকে একটা করে পাতা বের হয়।
সাধারণত বর্ষাকালে ভেন্নার চারা গজায়। প্রতি বছর হেমন্ত ও শীতকালে ভেন্নার ফুল-ফল হয়। সবুজ ফলের গায়ে নরম নরম কাঁটা থাকে। কাটা এতোই নরম হয়ে থাকে যে গায়ে ফোঁটে না। ভেন্না বীজ দ্বারা ভোজ্য তেল তৈরি হয়।
চোষক ঘর পইয়া

চোষক ঘর পইয়া (বৈজ্ঞানিক নাম: "Garra gotyla") (ইংরেজি: Sucker Head) হচ্ছে Cyprinidae পরিবারের "Garra" গণের একটি স্বাদুপানির মাছ।
দেহ লম্বা ও প্রায় চোঙাকৃতির এবং দেহ কিছুটা চাপা। থুতনিতে চোষক চাকতি আছে যারা সাহায্যে এরা সহজেই পাথরের গায়ে লেগে থাকতে পারে। তুণ্ড উন্নতভাবে বিকশিত এবং বর্ধিত। এ প্রজাতির মাছ পাথরের উপরে জমে থাকা শ্যাওলা খায়।
পরিণত মাছেরা ঝর্ণাধারা ও হ্রদে বাস করে। পাহাড়ি অঞ্চলের পরিষ্কার প্রবহমান জলধারায় এবং হ্রদে এদের পাওয়া যায়। জলাশয়ের পাথুরে তলদেশে অবস্থান করে এরা তীব্র স্রোত ও শিকারি প্রাণীর হাত থেকে নিজেদের রক্ষা করে।
প্রধানত শৈবাল, জলজ উদ্ভিদ ও উদ্ভিদ ও প্রাণীর গলিত ও পচা অংশ খেয়ে থাকে। এরা প্রধানত উদ্ভিদভোজী এবং জলাশয়ের তলদেশ থেকে খাবার সংগ্রহ করে থাকে। মূলত এরা শৈবাল, আণুবীক্ষণিক উদ্ভিদ ও উদ্ভিদ ও প্রাণীর পচা ও গলিত অংশ খাবার হিসেবে গ্রহণ করে থাকে।
বাংলাদেশ, নেপাল, ভারত, ভুটান, পাকিস্তান, মায়ানমার, আফগানিস্তানে এই মাছ পাওয়া যায়।
ভারতে খাবারের মাছ হিসাবে এই মাছ অত্যন্ত মূল্যবান কিন্তু মৎস্যখাতে অর্থনৈতিকভাবে এরা তেমন গুরুত্বপূর্ণ নয়। বাংলাদেশে এই মাছ বিরল। একক প্রজাতি হিসেবে এর উৎপাদন তথ্য পাওয়া যায় না। হাওর এলাকায় কদাচিৎ অন্য মাছের সাথে জেলেদের জালে ধরা পড়ে। এই মাছের কৃত্রিম প্রজনন সফলভাবে করা সম্ভব হলে এবং চাষের মাছ হিসেবে এর উৎপাদন করা সম্ভব হলে একদিকে যেমন বিলুপ্তির হাত থেকে এই প্রজাতিকে বাঁচানো সম্ভব হবে অন্যদিকে মৎস্য উৎপাদনেও গুরুত্বপূর্ণ ভূমিকা রাখতে সক্ষম হবে বলে প্রত্যাশা করা যায়।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি সম্পর্কে বাংলাদেশে উপাত্তের অভাবের কথা উল্লেখ করা হয়ে থাকে।
বসন্ত আক্রমণ

১৯১৮ খ্রিষ্টাব্দের "'বসন্ত আক্রমণ'" বা 'কাইজারশ্লাখট্' ("কাইজার এর যুদ্ধ"), এছাড়াও "'লুডেনডর্ফ আক্রমণ"' নামে পরিচিত অাক্রমণটি ছিল প্রথম বিশ্বযুদ্ধে জার্মানীর পশ্চিমে অবস্থিত উত্তর-পশ্চিম ইউরোপ অভিমুখে বা ওয়েস্টার্ন ফ্রন্ট বরাবর জার্মান বাহিনীর একটি ধারাবাহিক আক্রমণ, যা ২১ শে মার্চ ১৯১৮ খ্রিষ্টাব্দে শুরু হয় এবং যাকে উভয়পক্ষ ১৯১৪ খ্রিষ্টাব্দ অবধি যুদ্ধক্ষেত্র হতে শত্রু সীমার অভ্যন্তরে সবচেয়ে দীর্ঘতম অগ্রগতি হিসেবে চিহ্নিত করেছিল। জার্মানরা অনুধাবন করতে পেরেছিল যে বিজয়ের জন্য তাদের অবশিষ্ট একমাত্র সুযোগ হল মার্কিন যুক্তরাষ্ট্রের অপ্রতিরোধ্য পরিমাণ সেনা এবং যুদ্ধ সামগ্রী সম্পূর্ণরূপে মোতায়েনের পূর্বে মিত্রশক্তিকে পরাজিত করা। তাছাড়া রাশিয়ার আত্মসমর্পণ (ব্রেস্ট-লিটভ্স্ক চুক্তি) দ্বারা মুক্ত প্রায় ৫০ টি জার্মান ডিভিশন বাহিনীতে যুক্ত হওয়ায় জার্মানদের সেনা সংখ্যায় অস্থায়ী শ্রেষ্ঠত্ব ছিল।
মোট চারটি জার্মান আক্রমণ চালানো হয়, যাদের কোডনেম ছিল যথাক্রমে মাইকেল (জার্মান মিখাইয়েল), যরজেট (জার্মান যরযেট), নাইজানাও (জার্মান গ্নাইজানও) এবং ব্লুকার-ইয়র্ক (জার্মান ব্লুইখার-ইয়র্ক)। মাইকেল ছিল মূল আক্রমণ, যার উদ্দেশ্য ছিল মিত্র বাহিনী ব্যূহ ভেদ করা, ব্রিটিশ বাহিনীর পার্শ্ব ভাগ অতিক্রম করে যাওয়া, যা সোম নদীর সম্মুখভাগ রক্ষা করছিল এবং ব্রিটিশ বাহিনীকে পরাজিত করা। একবার এ লক্ষ্য অর্জন করা গেলে, আশা করা যাচ্ছিল যে ফরাসিরা যুদ্ধবিরতি চুক্তিতে যেতে পারে। অন্য আক্রমণগুলি মাইকেলের অধীন ছিল এবং সোমে মূল আক্রমণ হতে মিত্র বাহিনীর মনোযোগ সরিয়ে নেবার জন্য পরিকল্পনা করা হয়েছিল।
আক্রমণের পূর্ব পর্যন্ত কোন পরিষ্কার উদ্দেশ্য স্থির করা ছিল না এবং অভিযান শুরু করার পরেও আক্রমণের লক্ষ্যবস্তু রণক্ষেত্রের পরিস্থিতি অনুযায়ী প্রতি মুহূর্তে পরিবর্তিত হতে থাকে। মিত্রবাহিনী তাদের মূল বাহিনীকে গুরুত্বপূর্ণ স্থানগুলোতে সংঘবদ্ধ করেছিল আর কৌশলগতভাবে কম গুরুত্বপূর্ণ জায়গাগুলো যা বছরের পর বছর যুদ্ধে বিধ্বস্ত, সেগুলোকে হালকাভাবে সুরক্ষা প্রদান করেছিল।
জার্মানরা তাদের যুদ্ধের রসদ এবং জনবল তাদের রণক্ষেত্রে অগ্রগতির দ্রুততা অনুযায়ী সরবরাহ করতে পারছিল না। তাদের দ্রুতগতিসম্পন্ন স্টোর্মট্রুপার, যারা আক্রমণের সম্মুখভাগে ছিল, তারা লম্বা সময় টিকে থাকার জন্য প্রয়োজনীয় রসদ এবং গোলাবারুদ সাথে নিতে পারছিল না এবং সকল জার্মান আক্রমণ নিঃশেষিত হয়ে যায় যুদ্ধের রসদ সরবরাহে ঘাটতির অংশ হিসেবে।
১৯১৮ খ্রিষ্টাব্দের এপ্রিল নাগাদ জার্মান বাহিনী কর্তৃক মিত্র ব্যূহ ভেদ করার আশঙ্কা নির্মূল হয়ে যায়। জার্মান বাহিনী ভারী পরিমাণ হতাহতের সম্মুখীন হয় এবং এমন সব জায়গা দখলে সক্ষম হয় যার গুরুত্ব নিয়ে সন্দেহ করা যায় এবং যা জার্মান ক্ষয়িষ্ণু বাহিনীর পক্ষে ধরে রাখাও অসম্ভব ছিল। ১৯১৮ খ্রিষ্টাব্দের আগস্ট নাগাদ মিত্র বাহিনী আমেরিকার ১০-২০ লক্ষ নতুন সৈন্য পুষ্ট হয়ে এবং নতুন আর্টিলারি কৌশল ও সমরনীতি ব্যবহার করে পাল্টা আক্রমণ চালায়। এই ১০০ দিনের আক্রমণ জার্মানদেরকে তাদের বসন্ত আক্রমণে অধিকৃত জায়গাগুলো থেকে হটিয়ে দেয় বা পিছু হটতে বাধ্য করে এবং হিন্ডেনবার্গ লাইন এর বিলুপ্তি ঘটায় এবং নভেম্বর নাগাদ জার্মান সাম্রাজ্যের আত্মসমর্পণ নিশ্চিত করে।
"বইসমূহ"
ভারতীয় গিরগিটি

ভারতীয় গিরগিটি ("Chamaeleo zeylanicus") গিরগিটি প্রজাতির সদস্য, যা প্রধানত ভারত, শ্রীলঙ্কা ও দক্ষিণ এশিয়ার অন্যান্য জায়গায় দেখা যায়। অন্যান্য গিরগিটি প্রজাতির মতো এদেরও লম্বা জিভ ও পা আছে। আঁকড়ে ধরতে সক্ষম লেজ ও স্বাধীন সঞ্চারনক্ষম চোখ এদের মধ্যে বিদ্যমান। এরা তাদের গাত্রবর্ণ পরিবর্তন করতে সক্ষম।
এদের ভারতে, গঙ্গা নদীর দক্ষিণে ও শ্রীলঙ্কায় দেখতে পাওয়া যায়।
এদের সন্ধি যুক্ত পায়ের আঙুল বিদ্যমান। এরা রঙ পরিবর্তন করতে সক্ষম। এদের চোখ ৩৬০ ডিগ্রি দেখতে সক্ষম।
খইয়া বাবলা

খইয়া বাবলা বা 'খৈ বাবলা'(বৈজ্ঞানিক নাম: "Pithecellobium dulce") হচ্ছে Fabaceae পরিবারের " Pithecellobium" গণের একটি সপুষ্পক বৃক্ষ।
এ গাছের দেহ সুন্দর পেঁচানো। গাছ কেটে ফেললেও এর গোড়া থেকে দ্রুত নতুন ডাল গজিয়ে যায়। চারটি উপপত্র পাতার গোঁড়ায় কাটা থাকে। পুরনো পাতা ঝরে দ্রুত নতুন পাতা গজায়। পাতা দেখতে অনেকটা কাঞ্চনের পাতার মতো। এর ফল দেখতে জিলাপির মতো পেঁচানো। ফলে ৫-১০ টি বীজ থাকে। পাকার পরে ফল ফেটে ভিতরে থেকে হলুদাভ সাদা মাংশ বীজ বেরিয়ে পরে। এর ফল মিষ্টি ও সুস্বাদু হয়। ভারত ও বাংলাদেশের গ্রামীণ শিশুরা গ্রীষ্মকালে এ ফল সংগ্রহ করে থাকে। তবে বাণিজ্যিকভাবে এ ফল কোথাও বিক্রি হয় না।
আমেরিকা, মেক্সিকো, ভেনেজুয়েলা ,ভারত বাংলাদেশে এ উদ্ভিদ দেখা যায়।
শরৎচন্দ্র রায়চৌধুরী

শরৎচন্দ্র রায়চৌধুরী (১২ অক্টোবর, ১৮৩৯ - ১৪ নভেম্বর, ১৯৩০) একজন বাঙালী ব্রিটিশ বিরোধী স্বাধীনতা আন্দোলনকারী ও রাজনৈতিক নেতা।
শরৎচন্দ্র রায়চৌধুরী ব্রিটিশ ভারতে অধুনা বাংলাদেশের ফরিদপুর জেলার নিশ্চিন্তপুরে জন্মগ্রহণ করেন। পিতার নাম রামকানাই রায়চৌধুরী। আইন পরীক্ষায় উত্তীর্ণ হয়ে শরৎচন্দ্র প্রথমে আইন ব্যবসায় মনোনিবেশ করেন, এরপরে ব্রাহ্মনেতা কেশবচন্দ্র সেনের প্রভাবে ব্রাহ্মধর্মের প্রতি আকৃষ্ট হয়ে সমাজসেবামূলক কাজে যোগ দেন।
স্বাধীনতা সংগ্রামের প্রতি গভীর আকর্ষণ থেকে তিনি পিপলস পার্টি ও পরে ১৮৮৫ সালে ভারতীয় জাতীয় কংগ্রেসের সদস্য হন। কাজের সূত্রে ঘনিষ্ঠ হন জাতীয়তাবাদী ব্যক্তিত্ব অশ্বিনীকুমার দত্ত এবং অম্বিকাচরণ মজুমদার এর সাথে। ১৯০৫ খ্রিষ্টাব্দের বঙ্গভঙ্গ আন্দোলনে যোগদান করেছিলেন। প্রবীণ ও বৃদ্ধ বয়েসেও অসহযোগ আন্দোলনে যোগ দেন এবং ১৯২১ সালে ৮২ বছর বয়েসে কারাবরণ করেন। ফরিদপুর জেলা কংগ্রেসের সভাপতি হয়েছিলেন তিনি।
১৪ নভেম্বর, ১৯৩০ সালে মারা যান শরৎচন্দ্র রায়চৌধুরী।
বেতিলা জমিদারবাড়ি

বেতিলা জমিদারবাড়ি বাংলাদেশের মানিকগঞ্জ জেলার সদর থানায় বেতিলা মিতরা ইউনিয়নে অবস্থিত।
এ বাড়ির সঠিক ইতিহাস তথ্যগত অভাবের কারণে তেমন জানা যায়নি। মানিকগঞ্জ জেলার বেতিলা খাল ব্যবহার করে নানান বজরা, মহাজনী নৌকা আসা যাওয়া করতো। নিরাপদ নৌরুট বেছে নিয়েছিলেন বড় বড় অনেক বণিকেরা। লোককথায় জানা যায় জ্যোতি বাবু নামের এক বণিক ছিলেন এই জমিদার বাড়ির পূর্বপুরুষ।
সতু বাবুর বসতবাড়ি নামে পরিচিত বেতিলা জমিদারবাড়ি বর্তমানে সরকারী আশ্রয় কেন্দ্র হিসেবে ব্যবহার হচ্ছে।
এই বাড়িতে 'ফ্রম বাংলাদেশ' চলচ্চিত্রের সিংহভাগ চিত্রগ্রহণ করা হয়।
বাণিজ্য মন্ত্রণালয় (বাংলাদেশ)

বাণিজ্য মন্ত্রণালয় হচ্ছে বাংলাদেশ সরকারের একটি মন্ত্রণালয়।
১৯৭২ সালে বাণিজ্য মন্ত্রণালয়ের যাত্রা শুরু হয়। ১৯৮১ খ্রিস্টাব্দে বাণিজ্য মন্ত্রণালয়কে বাণিজ্য বিভাগ ও বৈদেশিক বাণিজ্য বিভাগ নামে দু’টি বিভাগে বিভক্ত করা হয়। ১৯৮২ খ্রিস্টাব্দে শিল্পের সাথে একীভূত হয়ে শিল্প ও বাণিজ্য মন্ত্রণালয় হিসেবে আত্মপ্রকাশ করে। সে সময় বাণিজ্য বিভাগ, শিল্প বিভাগ এবং পাট বিভাগ এ মন্ত্রণালয়ের আওতাভুক্ত করা হয়। ১৯৮৫ খ্রিস্টাব্দ থেকে বাণিজ্য মন্ত্রণালয় হিসেবে পুনঃকার্যক্রম শুরু হয়।
সরকারি কার্যপ্রণালী বিধিতে বাণিজ্য এবং বাণিজ্যর সাথে সম্পর্কিত ৩১ ধরনের কাজকে বাণিজ্য মন্ত্রণালয়ের আওতাভুক্ত করা হয়। এ কাজগুলো মূলত অভ্যন্তরীণ ব্যবসা-বাণিজ্য চলমান রাখা এবং সম্প্রসারণে সহায়তা, আমদানি বাণিজ্যকে নিয়ন্ত্রণ করা, দ্রব্যমূল্য পরিস্থিতি স্বাভাবিক ও সহনীয় পর্যায়ে রাখা, পণ্য ও সেবা রপ্তানির বাজার সম্প্রসারণ, আন্তর্জাতিক বাণিজ্যের সাথে সম্পর্কিত বিভিন্ন আন্তর্জাতিক সংস্থার সাথে যোগাযোগ ও রপ্তানির স্বার্থে দরকষাকষি করা, ব্যবসা সংক্রান্ত দ্বিপাক্ষিক ও বহুপাক্ষিক চুক্তি সম্পাদন, পণ্যের ট্যারিফ নির্ধারণ, বাণিজ্য সংক্রান্ত গবেষণা কার্যক্রম, তথ্য-উপাত্ত সংরক্ষণ, বিসিএস (ট্রেড) ক্যাডার কর্মকর্তাদের প্রশাসনিক নিয়ন্ত্রণ ইত্যাদি।
বাণিজ্য মন্ত্রণালয়ের উপর অর্পিত এ সকল কার্যক্রম পরিচালনার জন্য বেশ কয়েকটি অধীনস্থ দপ্তর/সংস্থা রয়েছে। এগুলো হচ্ছে:
ইমরানা ধর্ষণ মামলা

ইমরানা ধর্ষণ মামলা উত্তরপ্রদেশের মুজফ্ফরনগর জেলার চারথাওয়াল গ্রামে (দিল্লি থেকে ৭০ কিমি দূরে) ৬ জুন ২০০৫ শ্বশুরমশাইয়ের হাতে ধর্ষিতা ২৮ বছরের এক ভারতীয় মুসলিম মহিলার মামলা। গ্রামের প্রবীণরা এবং পরবর্তীকালে বিভিন্ন স্তরের ইসলামী আইন তার স্বামীর সঙ্গে ইমরানার বিবাহ বাতিল ঘোষণা করেন, কারণ শারিয়া মত অনুযায়ী পিতা ও পুত্র দুজনের সাথেই যৌন সম্পর্ক অজাচারী গণ্য করা হয়। এতে দেশজুড়ে বিতর্কের সৃষ্টি হয় কারণ সমালোচকদের মতে এটিকে ধর্ষণের বদলে ব্যভিচার হিসেবে গণ্য করা হচ্ছে। 
২০০৫ সালের ৬ জুন ২৮ বছর বয়সী ৫ সন্তানের মা ইমরানাকে তার ৬৯ বছর বয়সী শ্বশুর আলী মুহম্মদ ধর্ষণ করেন। তার পরই একটি স্থানীয় মুসলিম পঞ্চায়েত রায় দান করে ইমরানাকে তার স্বামী নূর ইলাহিকে পুত্ররূপে দেখবার জন্য নির্দেশ দেয় ও তাদের বিবাহ বাতিল ঘোষণা করে। এই রায়কে অস্বীকার করে ইমরানা তার স্বামীর সঙ্গেই থেকে যান।
মুখ্য ইসলামি মাদ্রাসা দারুল উলুম দেওবন্দ কুরআন ৪:২৩ (ওয়া লা তানকিহু মা নাকাহা আবা-ও-কুম - এবং সেই মহিলাকে বিবাহ করনা যাকে তোমার বাবা বিবাহ করেছেন) উল্লেখ করে একটি ফতোয়া জারী করেন। ব্যভিচার ও ধর্ষণের মধ্যে পার্থক্য না দেখে এই মত দেওয়া হয় যে শ্বশুর যা করেছেন তার ফলে ইমরানা ওনার স্বামীর মা রূপে গণ্য হবেন ও শ্বশুরের সাথে বিবাহ না হওয়া সত্ত্বেও স্বামীর সাথে ঘর করতে পারবেন না।
চন্দ্রমহল

চন্দ্রমহল বাংলাদেশের বাগেরহাট সদর উপজেলার একটি ইকো পার্ক। এটি একটি বিনোদন পার্ক হিসেবে ব্যবহৃত হয়।
রনজিতপুর গ্রামে সৈয়দ আমানুল হুদা ৩৫ একর জমির ওপর গড়ে তুলেছেন চন্দ্রমহল নামে একটি নয়নাভিরাম ইকো পার্ক। সৈয়দ আমানুল হুদা চন্দ্রমহল'র নির্মাণকাজ শুরু করেন (২০০১)। তিনি ছিলেন নৌ বাহিনীর একজন কর্মকর্তা এবং তাঁর স্ত্রী চন্দ্রের নামে ভবনটির নামকরণ করেন ‘চন্দ্রমহল ইকোপার্ক'। এটি দর্শনার্থীর জন্য উন্মুক্ত করা হয় (২০০৯)। বর্তমানে এটি পিকনিক স্পট হিসেবে ব্যবহৃত হচ্ছে।
মূল ভবন ছাড়াও পুরো এলাকাটি ফুল দিয়ে চমৎকারভাবে সাজানো। এছাড়া ভাস্কর্যের মাধ্যমে দেশীয় সংস্কৃতিকে তুলে ধরা হয়েছে। এখানে বেশ কয়েকটি পুকুর এবং একটি মিনি চিড়িয়াখানা রয়েছে। ভবনটির অভ্যন্তরে তার সংগ্রহীত বিভিন্ন জিনিসপত্র প্রদর্শিত করা হয়েছে।এখানে গ্রাম্য মানুষের চরিত্র নিয়ে প্রতিকৃতি তৈরি করা হয়েছে। ইকো পার্কের ভিতরে বিভিন্ন প্রজাতীর পশু পাখি রয়েছে। আদি আসবাবপত্র আর তৈজশপত্র ছাড়া কিছু স্থির ছবি রয়েছে এখানে। লেকের পাড়ে রয়েছে নারিকেল গাছের সারি। হরিণ, কুমির, বানর ও পাখিসহ বিভিন্ন জীবজন্তুর প্রতিকৃতি ও ভাস্কর্য সহ বিলুপ্ত হওয়া রূপসা-বাগেরহাট রেল লাইনের প্রতিকৃতিও রয়েছে। গ্রাম পঞ্চায়েত ও মুক্তিযুদ্ধের ভাস্কর্য। মাস্টারদা সূর্য সেন, বেগম রোকেয়া, আতাউল গনি ওসমানী, মাদার তেরেসা, মহাত্মা গান্ধীর ভাস্কর্যও দেখা যায়।
মহলটি লেকের মাঝখানে অবস্থিত। মহলের চারিপার্শ্বে স্বচ্ছ পানির লেক। পানির নিচে গ্লাস দ্বারা বেষ্টনি করা সুড়ঙ্গ পথ দিয়ে মহলে প্রবেশ করতে হয়। এর দুই পার্শ্বের স্বচ্ছ পানির মাছ গুলো দর্শনার্থীদের মুগ্ধ করে। মহল জুড়ে রয়েছে নানা স্থাপত্যশৈলী। এছাড়া আদি ব্যবহৃত জিনিসপত্র, ডাকটিকেট, মুদ্রা, ঝাড়বাতি, তলোয়ারসহ আকর্ষণীয় অনেক কিছু।চন্দ্রমহলসংলগ্ন পুকুরে রয়েছে ময়ূরপঙ্খী নৌকার ওপর ভাসমান মঞ্চ। বের হওয়ার জন্য বাঁশের পুল রয়েছে যা রং দিয়ে কারুকার্য করা। এখানেও দেখা মিলে হাজারো মাছের খেলা।
হাতানিয়া দোয়ানিয়া নদী

হাতানিয়া দোয়ানিয়া নদী হল ভারতের পশ্চিমবঙ্গ রাজ্যের একটি নদী। নদীটি দক্ষিণ চব্বিশ পরগণা জেলার সুন্দরবন এলাকায় অবস্থিত। বকখালি যাওয়ার পথে এই নদীটি অতিক্রম করতে হয়। বর্তমানে নদীটির উপর ১.৫ কিলোমিটার দীর্ঘ হাতানিয়া দোয়ানিয়া সেতুর নির্মাণ চলছে। নদীটি অতীত থেকেই বাংলাদেশের সঙ্গে জলপথে যোগাযোগের মধ্যম হিসাবে ব্যবহৃত হয়ে চলেছে।
নদীটি মুড়ি গঙ্গা নদী থেকে উৎপন্ন হয় পশ্চিম থেকে পূর্বে প্রবাহিত হয় নামখানা অতিক্রম করে শেষে সপ্তমুখী নদীর সঙ্গে মিলিত হয়ে বঙ্গোপসাগরে পতিত হয়েছে।
বেগমগঞ্জ ইউনিয়ন, উলিপুর

বেগমগঞ্জ ইউনিয়ন বাংলাদেশের রংপুর বিভাগের কুড়িগ্রাম জেলার উলিপুর উপজেলার একটি ইউনিয়ন। এ ইউনিয়নের ভৌগোলিক পরিচিতি কোড (জিও কোড) হল ৫৫.৪৯.৯৪.১৪।
উলিপুর উপজেলা সদর হতে পূর্ব দিকে অবস্থিত এ ইউনিয়নের মোট আয়তন ১১৩৫৬ একর বা ৪৬.৯৪ বর্গকিলোমিটার।
বেগমগঞ্জ ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত। গ্রামসমূহ হল —
ইসলামপুর, মাঝেরচর, পশ্চিম বেগমগঞ্জ, হিন্দু পাড়া, মাষ্টার পাড়া,
২০১১ সালের আদমশুমারি অনুযায়ী বেগমগঞ্জ ইউনিয়নের মোট জনসংখ্যা ছিল ১৭৩০৯ জন, যারা ৩৭২০ টি পরিবারে বসবাস করে, যার মধ্যে পুরুষ হল ৮৭৭০ জন এবং নারী হল ৮৫৩৯ জন।
বেগমগঞ্জ ইউনিয়নের গড় সাক্ষরতা হার ২২.২%। তার মধ্যে নারী শিক্ষার হার ১৯.০% এবং পুরুষ শিক্ষার হার ২৫.২%। শিক্ষা প্রতিষ্ঠান রয়েছে মাত্র দুটি
প্রাথমিক বিদ্যালয় একটি ও উচ্চ বিদ্যালয় একটি
বেগমগঞ্জ ইউনিয়নের অর্থনীতি মূলত কৃষি নির্ভর।
বেগমগঞ্জ ইউনিয়ন — বাংলাদেশ জাতীয় তথ্য বাতায়ন
ইন্টারনেট অধিগমন

ইন্টারনেট অধিগমন হচ্ছে এক ধরনের প্রক্রিয়া যা একক ব্যবহারকারী এবং সংগঠনকে ইন্টারনেটের সাথে সংযোগের সুবিধা দেয়। এই প্রক্রিয়াটি কম্পিউটার, কম্পিউটার টার্মিনাল, মোবাইল ডিভাইস এবং মাঝে মাঝে কম্পিউটার নেটওয়ার্ক দিয়ে বাস্তবায়িত করা হয় । ইন্টারনেটের সাথে যুক্ত হলেই যেকেউ ইন্টারনেটে প্রদত্ত সুবিধাসমূহ (যেমন: ইমেইল ও ওয়েব ব্রাউজিং) উপোভগ করতে পারে। ইন্টারনেট সেবা প্রদানকারী (ইংরেজিতে: Internet Service Provider সংক্ষেপে: ISP) সংস্থাসমূহ বিভিন্ন প্রযুক্তির সহয়তায় ইন্টারনেট ব্যবহারের সুবিধাসমূহ, যা বিস্তৃত পরিসরে ডেটা সংকেত হারের (বেগ) প্রদান করে।
১৯৯০ এর দশকে ডায়েল-আপ ইন্টারনেট সুবিধার মাধ্যমে ইন্টারনেট ব্যবহার জনপ্রিয়তা লাভ করে। একবিংশ শতাব্দীর প্রথম দশকে এসে উন্নত দেশসমূহের ব্যবহারকারীরা আগের তুলনায় দ্রুত, ব্রডব্যন্ড ইন্টারনেট সুবিধা সম্ভলিত প্রযুক্তির ব্যবহার শুরু করে। ২০১৪ এর নাগাদ এটি সারা বিশ্বব্যপী ছড়িয়ে পরে। যার গড় সংযোগ বেগের মাত্রা ৪মেগাবিট/সে।
ইন্টারনেট এসেছে আরপানেট থেকে। যুক্তরাষ্ট্রের সরকার দ্বারা আরপানেট প্রতিষ্ঠিত হয়েছিল। এটি তখনকার যুক্তরাষ্ট্রের সরকার, কয়েকটি বিশ্ববিদ্যালয় এবং গবেষণার পরীক্ষাগারের সাথে যোগাযোগ স্থাপন করেছিল। কিন্তু যত সময় গেল এর ব্যবহার তত সম্প্রসারিত হতে লাগল, বিশ্বের বড় বড় বিশ্ববিদ্যালয় এবং প্রযুক্তি কোম্পানির অস্ত্র গবেষণাগারগুলো এর আওতাভুক্ত হলো। ১৯৯৫ সালে যখন এর ওপর থেকে বাণিজ্যিক ব্যবহারের নিষেধাজ্ঞা তুলে দেওয়া হলো তখন এটি ব্যপক ব্যবহারকারী দ্বারা ব্যবহৃত হতে লাগালো।
শুরু থেকে ১৯৮০ দশকের মধ্যভাগ পর্যন্ত, বেশিরভাগ ইন্টারনেট সুবিধাপ্রাপ্ত ছিল ব্যক্তিগত কম্পিউটার এবং ওয়ার্কস্টেশন, সরাসরি লোকাল এরিয়া নেটওয়ার্ক অথবা মডেম এবং এনালগ টেলিফোন তার ব্যবহার করে ডায়েল-আপ ইন্টারনেট এর সাথে যুক্ত ছিল। ল্যান সাধারণত ১০ মেগাবিট/সেকেন্ড গতিসম্পন্ন ছিল, যখন ১৯৮০ দশকের শুরুতে মডেম এর ডেটা রেট ছিল ১২০০ বিট/সেকেন্ড গতিসম্পন্ন। যা ১৯৯০ এর দশকের শেষের দিকে এসে ৫৬ কিলোবিট/সেকেন্ডে উন্নীত হয়। শুরুর দিকে ডায়েল-আপ সংযোগ টার্মিনাল অথবা ল্যান এর কম্পিউটার নিয়ন্ত্রিত টার্মিনাল এমুলেটর সফটওয়ার দ্বারা নির্মিত হয়েছিল। এই ডায়েল-আপ সংযোগ ইন্টারনেট প্রোটোকল এর এন্ড-টু-এন্ড ব্যবহার সমর্থন করত না। এছাড়াও এটা শুধুমাত্র টার্মিনাল থেকে হোস্টের মধ্যে সংযোগ স্থাপন করত। শুরুতে নেটওয়ার্ক অধিগমন সার্ভার সিরিয়াল লাইন ইন্টারনেট প্রোটকলকে সমর্থন করত। পরবর্তীতে এটি পয়েন্ট-টু-পয়েন্ট ইন্টারনেট প্রোটকলে সম্প্রসারিত হয়। এর ফলে ডায়েল-আপ ব্যবহারকারীরা সম্পূর্ণ ইন্টারনেটের সুবিধা প্রাপ্ত হয়। যদিও তা কম ডেটা হারের জন্য ধীরগতিসম্পন্ন ছিল।
ব্রডব্যন্ড ইন্টারনেট সুবিধাকে অনেক সময় ছোট করে শুধু ব্রডব্যন্ড বলে ডাকা হয়। যাকে এমনভাবে সংজ্ঞায়িত করা যায়: "এটি এমন এক ধরনের ইন্টারনেট সুবিধা যা সবসময় চালু থাকে এবং যা ডায়েল-আপ অধিগমনের চেয়েও দ্রুত।" তাই এটি প্রযুক্তির বিস্তৃত সীমাকে অন্তর্ভুক্ত করে। ব্রডব্যন্ড ইন্টারনেট সংযোগ তৈরিতে সাধারণত ব্যবহৃত হয় কম্পিউটারের বিল্ড-ইন ইথারনেট নেটওয়ার্কের সক্ষমতাকে অথবা নেটওয়ার্ক ইন্টারফেস নিয়ন্তা এর এক্সপেনসন কার্ড।
বেশিরভাগ ব্রডব্যন্ড ইন্টারনেট সেবাপ্রদানকারীরা চলমান "সর্বদা চালু" সংযোগ প্রদান করে। এখানে কোন ডায়েল-ইন এর প্রয়োজন পড়ে না। এছাড়াও এটি কন্ঠস্বর অথবা ফোন লাইনে হস্তক্ষেপ করে না। ব্রডব্যন্ড ইন্টারনেট সেবাপ্রদানকারীরা উন্নতর সুবিধা প্রদান করে। যেমন:
রামকৃষ্ণ মিশন সমুদ্র সৈকত

রামকৃষ্ণ মিশন সমুদ্র সৈকত বা আর কে বিচ (ইংরাজি: Ramakrishna Mission Beach) অন্ধ্রপ্রদেশের বিশাখাপত্তনমের একটি জনপ্রিয় সমুদ্র সৈকত। সমুদ্র সৈকতের কাছেই অবস্থিত রামকৃষ্ণ মিশন আশ্রমের নাম থেকে এর এই নামকরণ। এই সমুদ্রতটটি এনআরএস কুরসূলা সাবমেরিন মিউজিয়ামের জন্য বিশেষ পরিচিত, যেখানে স্করপিয়ন গোত্রের সাবমেরিন রাখা হয়।
রামকৃষ্ণ মিশন সমুদ্র সৈকত বিশাখাপত্তনমের একটি জনপ্রিয় সমুদ্র সৈকত ও পর্যটন কেন্দ্র। বহু সংখ্যক মানুষ এখানে ঘুরতে আসে। এখানে এসে প্রায় সকলেই সাঁতার কাটে, রৌদ্র উপভোগ করে, ভলিবল খেলে। সেখানকার কালি মন্দির, বিশাখা মিউজিয়াম ও রাস্তার পাশের বিভিন্ন রেস্তরাঁ এক বিশেষ আকর্ষণ।
এখানকার এক বিশেষ আকর্ষণ হল এনআরএস কুরসূলা সাবমেরিন মিউজিয়াম, যেখানে সাধারণ মানুষকে দেখাবার জন্য সাবমেরিন রাখা হয়। এটি সমুদ্রতটের কাছেই অবস্থিত।
এই সমুদ্রতটকে আরো আকর্ষণীয় করে তুলতে এখানকার প্রশাসক বিভিন্ন পদক্ষেপ গ্রহণ করেছেন। গ্রেটার বিশাখাপত্তনম মিউনিসিপাল কর্পরেশন (GVMC) ও বিশাখাপত্তমন আরবান ডেভেলপমেন্ট অথরিটি (VUDA) একসঙ্গে এই কাজে সাহায্য করছে।
মরু সরিষা

মরু সরিষা (বৈজ্ঞানিক নাম: "Sisymbrium irio") (ইংরেজি: London rocket, লন্ডন রকেট) হচ্ছে Brassicaceae পরিবারের " Sisymbrium" গণের একটি গুল্মজাতীয় উদ্ভিদ।
মরু-সরিষা শহরের ফুটপাতেও জন্মায়। সিমেন্টের নির্মিত রাস্তা, পোড়ামাটির মধ্যেও এরা জন্মাতে পারে। এদের পাতা সবুজ, লম্বা ও খাঁজ কাটা হয়। এদের ফুল হলুদ রঙের হয়। এদের উচ্চতা তিন ফুট পর্যন্ত হয়। ফল দেখতে লম্বা হয় এবং পাকলে সবুজ দেখায়।
মরু-সরিষার ভিতর পটাশিয়াম, ক্যালসিয়াম, ম্যাগনেসিয়াম, আয়রন, জিঙ্ক ইত্যাদি প্রচুর খাদ্য-উপাদান থাকে। বেদুইন তামাক বিকল্প হিসেবে এর পাতার ব্যবহার করত।
কফ, কাশি, ঠান্ডা জ্বর, অ্যাজমা, ব্রঙ্কাইটিস, যকৃৎ ও প্লীহার রোগে জন্য এটি কার্যকরী ভূমিকা রাখে।
ভূমধ্যসাগর বেষ্টনকারী দেশগুলোতে এদের উদ্ভব এবং বেশি দেখা যায়। এছাড়া ভারত, পাকিস্তান, উত্তর আমেরিকা ও মেক্সিকোসহ পৃথিবীর বহু দেশে এখন এদের বিস্তৃত।
রাখি বন্ধন (টেলিভিশন ধারাবাহিক)

রাখি বন্ধন একটি ভারতীয় বাংলা ভাষার টেলিভিশন ধারাবাহিক (সোপ অপেরা), যা ২৮ নভেম্বর ২০১৬ থেকে ৩ ফেব্রুয়ারি ২০১৯ পর্যন্ত স্টার জলসায় সম্প্রচারিত হতো। এটি ব্লুজ প্রডাকসন এর দ্বারা নির্মিত। কৃত্তিকা চক্রবর্তী এবং সোহম রায়চৌধুরী এর কেন্দ্রীয় চরিত্রে এবং রীতা কয়রাল প্রবীর ধর প্রধান বিরোধী চরিত্রে অভিনয় করেছেন।
নাটকটি রাখি এবং বন্ধনকে কেন্দ্র করে আবর্তিত হয়েছে । তারা দুই ভাইবোন, বাল্যকালেই তাদের বাবা মা সড়ক দুর্ঘটনায় পরলোকগমন করেন। এই মৃত্যুর পর তারা তাদের জেঠির কাছে বড় হতে থাকে। কিন্তু তাদের জেঠি ভালো কিছু করা সহ্য করতে পারেনা। তাদের দুইজনকে বাড়ি থেকে বের করে দেওয়ার জন্য সব রকম পরিকল্পনা করে জেঠি। তারা কীভাবে জেঠির নির্যাতন থেকে নিজেদের রক্ষা করবে এবং বস্তির মানুষদের সুখে দুখে পাশে দাঁড়াবে সেটিকে কেন্দ্র করেই এই কাহিনী।
চাঁদিপুর, ওড়িশা

চাঁদিপুর () ভারতের ওড়িশা রাজ্যের বালেশ্বর জেলার একটি সমুদ্রতট। এটি বঙ্গোপসাগরের কাছে ও বালেশ্বর রেল স্টেশন থেকে প্রায় ১৬ কিমি দূরে অবস্থিত। এই সমুদ্রতটের একটি বিশেষত্ব হল ভাটার টানে জল প্রায় ৫ কিমি দূরে চলে যায়। এই বিশেষ বৈশিষ্ট সেখানকার জীববৈচিত্র্যকে সাহায্য করে। মির্জাপুরের কাছে সমুদ্রতটে এক বিপন্ন প্রজাতি লিমুলাসও দেখতে পাওয়া যায়।
চাঁদিপুরের অক্ষাংশ ২১.৪৭° উত্তর ও দ্রাঘিমা ৮৭.০২° পূর্ব। সমুদ্রপৃষ্ঠ থেকে এর উচ্চতা ৩মি (৯.৮ ফুট)। শহরটি ৫১.৩৩০ একর (০.২০৭৭৩বর্গকিমি) ক্ষেত্রফল বিশিষ্ট।
গ্রীষ্মকালে এখানকার তাপমাত্রা ২৫°-৪০° সেন্টিগ্রেড, কিন্তু শীতকালে এখানকার তাপমাত্রা ১৭°-২৬° সেন্টিগ্রেড। নভেম্বর থেকে মার্চ মাস পর্যন্ত সময় এখানে পর্যটনের জন্য আদর্শ।
চাঁদিপুর সমুদ্রতট ভারতীয় সেনাবাহিনীদের ইন্টিগ্রেটেড টেস্ট রেঞ্জ-এর জন্য গুরুত্বপূর্ণ, যা আব্দুল কালাম দ্বীপে অবস্থিত। ইন্টিগ্রেটেড টেস্ট রেঞ্জ-এর অনেকগুলি ক্ষেপণাস্ত্র (আকাশ, সূর্য, অগ্নি, পৃথ্বী ও ব্যালিস্টিক ক্ষেপণাস্ত্র) চাঁদিপুর সমুদ্রতট থেকে উৎক্ষেপিত হয়েছে। সম্প্রতি বরাক-৮ নামে একটি ক্ষেপণাস্ত্র উৎক্ষেপিত হয়েছে। চাঁদিপুর একটি অনন্য সৈকত কারণ এটি এখন যেখানে আছে প্রবল জোয়ারের কারণে পরে সেখানে নাও থাকতে পারে।
চাঁদিপুরের নিকটবর্তী রেল স্টেশন হল বালেশ্বর। উড়িষ্যার বিভিন্ন শহর ও কলকাতার সাথে রেলপথ বা সড়কপথে বালেশ্বর সুসংযুক্ত। বালেশ্বর শহর থেকে বাস, অটো কিংবা ট্যাক্সি করে চাঁদিপুর যাওয়া যায়। জাতীয় সড়কপথ-১৬ এর মাধ্যমেও চাঁদিপুর পৌঁছানো যায়। চাঁদিপুর সমুদ্রতট বলেশ্বর রেল স্টেশন থেকে ১৬ কিমি দূরে অবস্থিত। এছাড়া স্থানীয় গাইড ও ট্রেকার সার্ভিসের মাধ্যমে পঞ্চলিঙ্গেশ্বর, দেবকুন্ড জলপ্রপাত, নীলগিরি জগন্নাথ মন্দির, ইমামী জগন্নাথ মন্দির, খিরাচরা গোপীনাথ মন্দির, বুড়িবালাম নদীর মোহনা, চাঁদিপুর সমুদ্রতট ও অন্যান্য জায়গায় যাওয়া যায়।
বিভিন্ন ধরনের সামুদ্রিক খাবার এখানকার হোটেল ও রেস্তোরাঁয় পাওয়া যায়। মৎস জাতীয় খাবার এখানে খুবই সস্তা। এখানে ওড়িয়া ও বাঙালি খাবারও পাওয়া যায়। সমুদ্রসৈকত সুন্দর হওয়ার কারণে এখানে পর্যটনকেন্দ্র ও একাধিক হোটেল গড়ে উঠেছে।
আগাভি টেকিলানা

আগাভি টেকিলানা (বৈজ্ঞানিক নাম: "Agave tequilana") (ইংরেজি: blue agave বা Tequila agave) হচ্ছে Asparagaceae পরিবারের " Agave" গণের একটি উদ্ভিদ।
এ গাছ মেক্সিকোর একটি অর্থকরী ফসল। ষোড়শ শতাব্দির শুরুর দিকে মেক্সিকোরা এক প্রকার পানীয় প্রস্তুত করার জন্য এর চাষ শুরু করে।
এ গাছের ভেতরে আনারসের মত ফল থাকে যাকে হাট বলে। হার্টগুলো মাঝখানে দুভাগ করে কেটে তারপর প্রেশারকুকারে জ্বাল করা হয় একটানা ১২ থেকে ১৪ ঘণ্টা। এর পরে যে অ্যালকোহল বের হয় তা বাজারজাত করা হয়। এর পুষ্পদণ্ড প্রায় ১৫ ফুটের মতো লম্বা হয়। গাছের পাতা সাতআট ফুট পর্যন্ত লম্বা হয়। এদের কাণ্ড তৈরি হতে প্রায় ৫ বছর লেগে যায়। পুষ্পদণ্ড ১৫-২০ ফুট পর্যন্ত উঁচু হয়। হলুদাভ ফুল ফোটে। পরিবেশের উপর নির্ভর করে এ গাছ ১০ থেকে ৩০ বছর পর্যন্ত ফুল ফুটতে পারে। আগাভি এক ধরনের মনোকারপিক গাছ (Monocarpic plant) অর্থাৎ জীবনে যা একবারমাত্র ফুল-ফল-বীজ দিয়েই মারা যায়।
তারামাছ

তারামাছ অথবা সমুদ্রতারা হচ্ছে অ্যাস্টেরয়ডিয়া শ্রেণীর একাইনোডার্মাটা পর্বের অন্তরভুক্ত তারা আকৃতির মাছ। এদের বৈজ্ঞানিক নাম Asteris(Star fish) অন্য প্রজাতি Ophiura(Brittle star)। তারা-মাছদের মস্তিস্ক ও রক্ত থাকে না তবে চোখ থাকে, কোন কারণ বসত এদের হাত কেটে গেলে তা পুনরায় সৃষ্টি হয় ।পৃথিবীর সকল সমুদ্রের তলদেশে প্রায় ১৫০০ প্রজাতির তারামাছ পাওয়া যায় এমনকি উপকূল ও মেরুর হিমশীতল জলেও এদের উপস্থিতি লক্ষ্য করা গেছে। চিন, ইন্দোনেশিয়ায় সহ কিছু দেশে এটি সামুদ্রিক খাবার হিসাবে প্রচলিত।এদের দেহকন্টক ক্যালসিয়াম কার্বনেট দিয়ে গঠিত |
তারামাছ এক প্রকার সামুদ্রিক অমেরুদন্ডী প্রাণী। সাধারণত এদের দেহে একটি কেন্দ্রীয় চাকতি এবং এর সাথে সংযুক্ত পাঁচটি বাহু থাকে, তবে কিছু প্রজাতির এর বেশি সংখ্যক বাহু থাকতে পারে। এদের উপরপৃষ্ঠ মসৃণ হতে পারে, আবার দানাদার অথবা কাঁটাময়ও হতে পারে এবং অধিক্রমণ প্লেট দ্বারা আবৃত থাকে। তারামাছের নলাকৃতির পা আছে যা হাইড্রোলিক সিসটেম দ্বারা পরিচালিত হয় এবং নিচের পৃষ্ঠে একটি মুখ থাকে। এরা এদের দেহের ধ্বংসপ্রাপ্ত স্থান অথবা বাহু পুনঃগঠন করতে পারে। তারামাছের বেশিরভাগ প্রজাতি উজ্জ্বল রঙের লাল অথবা কমলা আভা যুক্ত হয়। এছাড়া নীল, ধূসর এবং বাদামী রঙের তারামাছও দেখা যায়।
তারামাছের জীবনচক্র অনেক জটিল। এরা পুরুষ ও স্ত্রী লিঙ্গের হয়ে থাকে এবং যৌন ও অযৌন উভয় প্রক্রিয়ায় বংশবৃদ্ধি করতে পারে। তারামাছের কিছু প্রজাতি ডিম্বক এবং শুক্রাণু একই সাথে উৎপন্ন করতে পারে। প্রটানডাস [] প্রজাতি যেমন "Asterina gobbosa" জীবনের শুরুতে পুরুষ লিঙ্গের হয় এবং বেড়ে উঠার সাথে সাথে স্ত্রী লিঙ্গে পরিবর্তিত হয়। এছাড়া কিছু প্রজাতি যেমন "Nepanthia belcheri" এর একটি বড় স্ত্রী তারামাছ বিভক্ত হয়ে দুটি পুরুষ তারামাছে পরিণত হয়। অযৌন প্রক্রিয়ায় তারামাছ কেন্দ্রীয় চাকতির ফিশন অথবা এক বা একাধিক বাহুর অটোটমির মাধ্যমে বংশবৃদ্ধি করে। প্রজাতি ভিত্তিতে তারামাছ ১০ থেকে ৩৪ বছর পর্যন্ত বাঁচে।
তারামাছ সাধারণত শিকারী প্রকৃতির হয়ে থাকে। এরা মূলত শামুক, শৈবাল, স্পঞ্জ, ঝিনুকজাতীয় প্রাণী (bivalves) এবং অন্যান্য ছোট ছোট সামুদ্রিক প্রাণী খেয়ে বেঁচে থাকে।
মহাত্মা গান্ধী সেতু

মহাত্মা গান্ধী সেতু (গান্ধী সেতু বা গঙ্গা সেতু) হল বিহারে গঙ্গা নদীর উপর অবস্থিত একটি সেতু। এই সেতুটি গঙ্গার দক্ষিণের পাটনাকে গঙ্গার উত্তরের হাজিপুর এর সঙ্গে সংযোগ ঘটিয়েছে। এই সেতু মোট দীর্ঘ।সেতুটি বিহারের উত্তর অংশ ও দক্ষিণ অংশের মধ্যো যোগাযোগ বাড়িয়েছে। এটি ভারতের দীর্ঘতম নদী সেতু।
সেতুটি নির্মাণের প্রস্তাব প্রথম রাখে কেন্দ্র সরকার ১৯৬৯ সালে। এর পর ১৯৭২ সালে সেতুর নির্মাণ শুরু হয়। সেতুটি নির্মাণ শেষ হয় ১৯৮২ সালে এবং ওই বছর প্রাক্তন প্রধানমন্ত্রী ইন্দিরা গান্ধী সেতুর উদ্ভোদন করেন।
সেতুটি ১৯৬৯ সালে কেন্দ্রীয় সরকার কর্তৃক অনুমোদিত হয়েছিল এবং ১৯৭২ থেকে ১৯৮২ সাল পর্যন্ত দশ বছর ধরে গ্যামন ইন্ডিয়া লিমিটেড দ্বারা নির্মিত হয়েছিল, সেই সময়ে ৮৭.২২ কোটি টাকার ব্যয় হয়েছিল নির্মাণে। এটি উত্তর বিহারকে বিহারের বাকি অংশ এবং জাতীয় মহাসড়ক ১৯ (এনএইচ ১) এর সাথে সংযুক্ত করার জন্য নির্মিত হয়েছিল। এই সেতু নির্মাণের পূর্বে ১৯৫৯ সালে চালু হওয়া রাজেন্দ্র সেতু উত্তর বিহারের একমাত্র সংযোগ ছিল। সেই সময়ে, বিক্রমশিলা সেতুও গঙ্গা জুড়ে নির্মিত হয়েছে। বর্তমানে আরও দুটি রেল-কম-রোড সেতু নির্মাণাধীন রয়েছে, দিঘা ও সোনপুর এবং মুঙ্গারে।
ভারতের ডাক বিভাগ ভারতবর্ষের ল্যান্ডমার্ক সেতুগুলিতে স্মারক ডাকটিকিট জারি করেছে: ১৭ আগস্ট ২০০৭ সালে মহাত্মা গান্ধী সেতুর ডাকটিকিট মুল্য ছিল ০৫০০ পয়সা।
সাম্প্রতিক সময়ে, সেতুটিতে ক্রমবর্ধমান যানবাহন ও নিয়মিত ওভারলোড করার কারণে বড় ধরনের যানবাহনের বিশৃঙ্খলা এবং দুর্ঘটনা ঘটছে। যানচলাচল সহজ করার জন্য বিহার সরকার সমান্তরালভাবে দুটি পন্টন সেতু নির্মাণের পরিকল্পনা করছে। গান্ধী সেতুতে প্রতিদিন ৮৫ হাজারেরও বেশি যানবাহন ও ১২,০০০ পথচারীর চলাচল করে।
বাংলাদেশে নারীবাদ

নারীবাদ হল সামাজিক, রাজনৈতিক, সাংস্কৃতিক তথা সর্বক্ষেত্রে নারী অধিকার প্রতিষ্ঠা করা। বাংলাদেশে নারীবাদ একই অর্থ বহন করে। বাংলাদেশ সংবিধানের ২৮ অনুচ্ছেদে বলা হয়েছে “রাষ্ট্র ও গণজীবনের সবস্তরে নারীপূরুষের সমান অধিকার লাভ করবেন।” 
বাংলাদেশের স্বাধীনতার বহু পূর্ব থেকেই নারীবাদী আন্দোলনের শুরু হয়েছিল। ব্রিটিশ ও পাকিস্তান আমলে নারী কর্মীরা তাদের অধিকার আদায়ের দাবী করতে একত্রে সংগঠিত হতো। নারীর বিরুদ্ধে সহিংসতা, লিঙ্গ সমতা, অর্থনৈতিক সুযোগ, কর্মশালায় অংশগ্রহণ, রাজনীতিতে সমান প্রতিনিধিত্ব, প্রজনন অধিকার, পারিবারিক আইন সংস্কার, জনসাধারণের নীতিমালায় লিঙ্গ সমতা প্রভৃতি বিষয় নিয়ে নারীবাদী আন্দোলনের কর্মীরা জড়িত। সামাজিক সংস্কার আন্দোলনের মধ্য দিয়ে উনিশ শতকের নারীবাদী আন্দোলনের ভিত্তি স্থাপন করা হয়েছিল। সমাজে বেশিরভাগ পুরুষ নেতাদের দ্বারা পরিচালিত মেয়ে শিশু হত্যা, বাল্য বিবাহ, বিধবা পুড়িয়ে ফেলার মতো অসামাজিক অভ্যাসগুলি বিনষ্ট করার জন্য এই আন্দোলন কাজ করে। পাকিস্তান আমলে নারীবাদী আন্দোলনগুলো রাজনীতি ও জাতীয় দুর্ভোগের উপর বেশি মনোযোগী ছিল। 
বাংলাদেশ স্বাধীনতার পর নারীবাদী আন্দোলনের মূল বিষয়গুলো ছিল- নারীর রাজনৈতিক আন্দোলন, নারীর রাজনৈতিক অংশগ্রহণ, অর্থনৈতিক ক্ষমতায়ন, জনসাধারণের নীতিমালা, ধর্মীয় ব্যক্তিগত আইন সংস্কার, নারীর বিরুদ্ধে সহিংসতা ইত্যাদি। ৭০ ও ৮০-এর দশকের আন্দোলনগুলো পরিচালিত হতো শহুরে এলাকার পেশাদার নারীদের নেতৃত্বে।
ব্রিটিশ ভারত সরকার দ্বারা সৃষ্ট মুসলিম পারিবারিক আইন এবং পরবর্তী পাকিস্তানের তৎকালিন রাষ্ট্রপতি আইয়ুব খান কর্তৃক সংশোধিত শরিয়া আইন প্রণয়ন করা হয়। যা নারী অধিকার আইনের বিরুদ্ধে বৈষম্যমূলক।
শিল্প মন্ত্রণালয় (বাংলাদেশ)

শিল্প মন্ত্রণালয় হচ্ছে বাংলাদেশ সরকারের একটি মন্ত্রণালয়। এই মন্ত্রণালয়টি সাধারণত শিল্প খাতে উন্নয়ন, প্রসারন, বাংলাদেশের শিল্পখাতের সহনীয় উন্নয়ন সংশ্লিষ্ট নতুন নীতি ও কৌশল এসবের দায়িত্বপ্রাপ্ত। মন্ত্রণালয়ের বর্তমান দায়িত্বপ্রাপ্ত উপদেষ্টা হলেন আদিলুর রহমান খান, তিনি ২০২৪ সালের ৯ আগস্ট দায়িত্ব গ্রহণ করেছেন।
বাংলাদেশ স্বাধীনতা লাভের পূর্বে সাবেক পাকিস্তান কেন্দ্রীয় সরকারের শিল্প মন্ত্রণালয়ের অধীন প্রাদেশিক রাজধানী ঢাকায় বাণিজ্য ও শিল্প ডিপার্টমেন্ট এর মাধ্যমে শিল্প সম্পর্কিত কর্মকাণ্ড পরিচালিত হতো। বাংলাদেশ স্বাধীন হওয়ার পর ১৯৭২ সালে শিল্প ও বাণিজ্য মন্ত্রণালয় নামে একটি মন্ত্রণালয় গঠন করা হয়। পরবর্তীতে শিল্প ও বাণিজ্য দু’টি আলাদা মন্ত্রণালয় হিসেবে আত্বপ্রকাশ করে। অতঃপর শিল্প মন্ত্রণালয়ের কর্মপরিধিভুক্ত বস্ত্র ও পাট মন্ত্রণালয়, বিনিয়োগ বোর্ড, প্রাইভেটাইজেশন কমিশনও শিল্প মন্ত্রণালয় থেকে পৃথক হয়ে যায়। শিল্প মন্ত্রণালয়ের অধীন বর্তমানে ৪টি সংস্থা, ৬টি দপ্তর/অধিদপ্তর এবং একটি বোর্ড কাজ করে।
বাংলাদেশ এ্যাক্রেডিটেশন বোর্ড বর্তমানে ৬টি অনুবিভাগের মাধ্যমে শিল্প মন্ত্রণালয়ের কার্যক্রম পরিচালিত হয়। অনুবিভাগগুলো হলো:
কৃষ্ণা দাস (তিরন্দাজ)

কৃষ্ণা দাস (জন্ম ২৩ মে, ১৯৫৯ কলকাতা) একজন প্রাক্তন ভারতীয় তিরন্দাজ। উনি ১৯৭৮ ব্যাংকক এবং ১৯৮২ দিল্লী এশিয়ান গেমসে ভারতের প্রতিনিধিত্ব করেন। ১৯৮৪ সালে প্রথম তিরন্দাজ হিসেবে উনি ভারত সরকার দ্বারা অর্জুন পুরস্কারে সন্মানিত হন।
১৯৭৪ সালে কৃষ্ণা দাস প্রথমবার জাতীয় স্তরে খেলেন। ১৯৭৬ এ পাটিয়ালাতে ৫টি সোনা জিতে উনি সবাইকে চমকে দেন। পরের বছর ১৯৭৭ সালে হায়দ্রাবাদেও উনি ৫টি সোনা জয় করেন। ১৯৭৮ ব্যাংকক এশিয়ান গেমসের জন্য উনি জাতীয় দলে নির্বাচিত হন এবং ২৮ জনের মধ্যে ২২ নম্বর স্থান অধিকার করেন।
১৯৮১ সালে কলকাতায় অনুষ্ঠিত এশিয়ান চ্যাম্পিয়নশিপে দলগত বিভাগে উনি চতুর্থ স্থান অধিকার করেন। ১৯৮২ দিল্লী এশিয়ান গেমসে উনি দশম স্থান লাভ করেন। একই বছর চিনে ইন্টারন্যাশনাল ইনভিটেশনাল মিটে প্রথম ভারতীয় তিরন্দাজ রূপে উনি ১২০০ পয়েন্ট অতিক্রম করেন ও ১২৩৮ পয়েন্ট পেয়ে পঞ্চম স্থান অধিকার করেন।
নলিনাক্ষ সান্যাল

নলিনাক্ষ সান্যাল (নভেম্বর, ১৮৯৮ — ২৯ অক্টোবর, ১৯৮৭) একজন বাঙালি রাজনৈতিক ব্যক্তিত্ব, স্বাধীনতা সংগ্রামী ও অর্থনীতিবিদ। তার জন্ম হয়েছিল নদিয়া জেলায়।
বহরমপুর কৃষ্ণনাথ কলেজ এবং প্রেসিডেন্সী কলেজের পাঠ শেষ করে বিলেত যান। লন্ডন স্কুল অব ইকোনমিক্স এর ছাত্র ছিলেন। খ্যাতনামা পণ্ডিত হ্যারল্ড ল্যাস্কির অধীনে গবেষণা করে পিএইচডি ডিগ্রী অর্জন করেন তিনি।
লন্ডনে থাকাকালীন জাতীয়তাবাদী ও দেশাত্মবোধক রাজনীতিতে আকৃষ্ট হন। সেদেশে একটি সরকারি ভবনে কংগ্রেস পতাকা উড়িয়ে কারাদণ্ড ভোগ করেন। সাইমন কমিশন বয়কটের জন্যেও তার কারাবাস হয়। দেশে ফিরে বঙ্গীয় প্রাদেশিক কমিটির প্রথম সারির নেতা হিসেবে প্রতিষ্ঠিত হন। কলকাতায় ১৯৩৩ সালে নিষিদ্ধ কংগ্রেস অভ্যর্থনা সমিতির সভাপতিত্ব করার অভিযোগে আবার তিনি গ্রেপ্তার হন। ১৯৩৬ সালে প্রথমবার ভারতীয় জাতীয় কংগ্রেস বিধায়ক হয়েছিলেন। সুবক্তা ছিলেন। ১৯৩৭-৪৭ টানা দশ বছর বঙ্গীয় আইনসভার সদস্য হিসেবে গুরুত্বপূর্ণ ভূমিকা পালন করেছেন। সংসদে দলের মুখ্যসচিব ছিলেন। ১৯৬৭ খ্রিষ্টাব্দে অজয় মুখোপাধ্যায়ের সংগে কংগ্রেস থেকে বেরিয়ে আলাদা বাংলা কংগ্রেস প্রতিষ্ঠা করেন এবং পূনরায় বিধায়ক হন। মতবিরোধে আবার দল পরিত্যাগ করে প্রফুল্লচন্দ্র ঘোষ এর পি ডি এফ মন্ত্রিসভায় যোগ দেন। এই মন্ত্রিসভা বিদায়ের পর সক্রিয় রাজনীতি থেকে সরে আসেন নলিনাক্ষ সান্যাল।
দীর্ঘ ৩৫ বছর কলকাতা কলকাতা বিশ্ববিদ্যালয়ের অধীনে অর্থনীতি বিষয়ে অধ্যাপনা করেছেন নলিনাক্ষ সান্যাল। আধুনিক মনস্ক, সংস্কারমুক্ত চিন্তার মানুষ ছিলেন তিনি। ১৯২৪ সালে বিবাহ করেন বহরমপুরের ভট্টাচার্য পরিবারের কন্যাকে। নিজের বিবাহ অনুষ্ঠানে কোনো রকম ধর্মীয় সংস্কার ও গোঁড়ামিকে প্রশ্রয় দেননি। তৎকালীন হিন্দু সমাজপতিদের বিরুদ্ধে দাঁড়িয়ে শালগ্রামশিলা, পঙ্‌ক্তি ভোজনের প্রথাকে বাতিল করে বিবাহ করেন। নিমন্ত্রণ করেন বন্ধু কাজী নজরুল ইসলামকে। যা তীব্র আলোড়ন সৃষ্টি করেছিল বিবাহ বাসরে। বহরমপুর জেল থেকে কবি নজরুল ছাড়া পেলে সর্বপ্রথম সংবর্ধনা দিয়েছিলেন তার সুহৃদ নলিনাক্ষ সান্যাল ও জেল গেট থেকে নজরুলকে শোভাযাত্রা সহকারে নিয়ে যান এবং সমাজের রক্তচক্ষু উপেক্ষা করে নিজের বাসায় তোলেন।
নলিনাক্ষ সান্যাল করিমপুর পান্নাদেবী কলেজের অন্যতম প্রতিষ্ঠাতা।
২৯ অক্টোবর, ১৯৮৭ খ্রিষ্টাব্দে মারা যান নলিনাক্ষ সান্যাল।
ঘোড়ামারা দ্বীপ

ঘোড়ামারা দ্বীপ হল ভারতের পশ্চিমবঙ্গ রাজ্যের সুন্দরবন এলাকার একটি দ্বীপ। দ্বীপটি বর্তমানে ভাঙ্গন সমস্যার সমুখিন। দ্বীপটি হুগলি নদীতে মুড়িগঙ্গা নদীর উৎস মুখে অবস্থিত।
এই দ্বীপটি গাঙ্গেয় ব-দ্বীপের অংশ। দ্বীপটি সমুদ্র সমতল থেকে ১ মিটার মত বা তারও কম উচু। এটি বঙ্গোপসাগর থেকে ৪০ কিমি উত্তরে হুগলি নদীতে অবস্থিত।এই দ্বীপের পশ্চিমে নয়াচর অবস্থিত এবং দক্ষিণ পূর্ব দিকে সাগর দ্বীপ অবস্থিত।
সাগর ব্লকের ওই ঘোড়ামারা দ্বীপে আছে প্রায় বারোশো পরিবারের বাস। আছেন প্রায় সাড়ে তিন হাজার ভোটার আর জন সংখ্যা ৫ হাজার মত ।আছে প্রাইমারি স্কুল, হাইস্কুল, পঞ্চায়েত অফিস, পোস্ট অফিস, প্রাথমিক স্বাস্থ্যকেন্দ্র। সুফলা চাষের জমি। একটা সচ্ছল জনপদে যা যা থাকে— তার সবই আছে। কিন্তু, দ্বীপের আয়তন ক্রমশ ছোট হয়ে আসছে! রোজই নদীগর্ভে চলে যাচ্ছে তার সম্পদ।
ঘোড়ামারা দ্বীপ সাগর দ্বীপের উত্তরে অবস্থিত। আর দুই দ্বীপের মাঝে ছিল আরও একটা দ্বীপ, তার নাম লোহাচরা। লোহাচরা ডুবে গেছে, এখন একই আশঙ্কায় ঘোড়ামারা। ১৯৬৯ সাল থেকেই দ্বীপের ভাঙ্গন শুরু হয়েছে। প্রথম দিকে সামান্য ভাঙ্গন হয়, বাঁধ দিয়ে তা সামাল দেওয়া গিয়েছিল। ২০১০ সালের পর থেকে দ্বীপের উত্তর পূর্বদিক প্রবল ভাঙ্গনের কবলে। বাঁশ-বালির বস্তার বাঁধ দিয়ে সামলানো যায়নি। ভাটায় মুড়িগঙ্গার প্রবল স্রোত এবং জোয়ারে সমুদ্রের ঢেউ— এই দুয়ের কবলে দীর্ঘ দিন ধরেই ভাঙনকাল চলছে এখানে। প্রশাসনের হিসেবে ১৩০ বর্গকিলোমিটার থেকে এখন ক্ষয়ে ক্ষয়ে দ্বীপের আয়তন দাঁড়িয়েছে মাত্র ২৫ বর্গকিলোমিটারে। যার ১৬ বর্গকিলোমিটার এলাকা আবার উপকূল-সংলগ্ন। ইতোমধ্যে অনেকে দ্বীপ ছেড়ে পুনর্বাসন নিয়েছেন অন্যত্র। কেউ পালিয়েছেন আরও দূরে। দ্বীপ ক্রমশ ছোট হয়েছে।
ঘোড়ামারা দ্বীপের ভাঙন ঠেকাতে নানাবিধ প্রকল্প হাতে নিয়েছিল সরকার। কখনও গাছ বসিয়ে, কখনও খাঁচা লাগিয়ে ভূমিক্ষয় আটকানোর চেষ্টা হয়েছে। কিন্তু, কাজে দেয়নি কিছুই। সম্প্রতি ক্ষয়িষ্ণু এই দ্বীপে বিশেষ ধরনের এক ঘাস ‘ভেটিভার’ লাগিয়ে মাটি ক্ষয় রোধের চেষ্টায় নেমেছে প্রশাসন। দক্ষিণ ভারত থেকে আনা এই ঘাস স্থানীয় পঞ্চায়েতের মাধ্যমে লাগানোও হয়েছে। প্রশাসনের দাবি, ভেটিভার মাটির উপরে চার-পাঁচ ফুট পর্যন্ত বাড়ে। মাটির তলায় ১২-১৫ ফুট পর্যন্ত খুবই শক্তিশালী ভাবে তা শিকড় চারায়। মাটিকে আঁকড়ে রাখে।